Ratu Shima: Ratu Balqis Versi Nusantara

Dalam lipatan sejarah, jarang kita mendengar
pemerintahan sesebuah kerajaan atau empayar di kepalai oleh seorang wanita. Kecuali
yang biasa kita dengar ialah pemerintahan kerajaan Saba’ yang dipimpin oleh
Ratu Balqis ketika pemerintahan Nabi Sulaiman ‘alaihissalam, sebelum masihi.
Beliau telah memerintah negara dengan baik dan aman.

Namun tahukah kita, perubahan sosio ekonomi dan
politik telah mengubah peranan seorang wanita awal lagi sebelum zaman
colonialism. Misalnya, di Nusantara juga wujud tampuk pemerintahan seorang ratu
yang digelar ratu kejujuran dan keadilan iaitu Ratu Shima (674-695M).  Siapakah beliau? Dan bagaimanakah corak
kepimpinan beliau?

Profil Ratu
Shima

Ratu Shima
merupakan pemerintah kerajaan Kalingga atau holing yang sangat kuat pegangan
agama hindu. Kerajaan Kalingga terletak di bahagian Jawa Tengah, dikatakan
kedudukannya sekarang di daerah Kabupaten
Jepara. Namun kedudukan yang tepat masih lagi diperdebatkan oleh ahli sejarah.

Ratu Shima dilahirkan pada tahun 611M di sebuah
daerah sekitar Sumatra Selatan. Dia merupakan isteri kepada Raja Kalingga
Kartikeyasinga. Bapa mertuanya merupakan Raja Kalingga pada tahun 632-648M. Raja
Kartikeyasinga lahir dari seorang Ibu yang berasal dari Kerajaan Melayu
Sribuja. Sementara Ratu Shima merupakan puteri dari seorang pendeta di daerah
Sriwijaya.

Setelah berkahwin, dia mengikuti suaminya
tinggal di daerah Adi Hyang, sekarang dikenali sebagai Dieng. Hasil perkahwinan,
mereka dikurniakan dua orang anak iaitu Parwati dan Narayana (Iswara). Ratu
Shima dinelai sebagai seorang perempuan yang taat akan agamanya.

Pada 674M, Raja
Kartikeyasinga meninggal dunia. Maka setelah itu, Ratu Shima telah mengambil
alih takhta dan meneruskan peranan suaminya sebagai pemerintah Kerajaan
Kalingga yang baru. Padahal, saat itu, kedua orang anaknya masih kecil.

Gelaran Ratu Shima

Gelaran yang
diberikan kepada Ratu Shima ialah Sang Ratu Adil yang memimpin kerajaan
Kalingga. Walaupun  dia seorang wanita
dikenali sebagai perwatakan lemah lembut. Namun, lain bagi seorang Ratu yang
memerintah dengan tegas, berlandaskan kejujuran dan keadilan sehingga tiada
seorang pun rakyatnya yang berani melanggar peraturan.

Hukuman Potong Tangan Bagi Pencuri

Dalam catatan Tiongkok, telah tersebar mengenai Ratu Shima yang dikenali sebagai pemerintah wanita yang sangat adil dan menjaga keamanan. Ratu Shima telah mengangkat dasar hukuman potong tangan bagi sesiapa pun, baik  keluarga kerajaan atau masyarakat awam. Hal ini telah sampai ke pendengaran Raja Ta-Cheh iaitu dicatatkan oleh orang Tiongkok sebagai Raja Arab dan Raja Arab yang masyhur ketika itu ialah Mu’awiyah bin Abu Sufyan, pengasas pertama dari kerajaan bani Umayyah. Lalu dihantar orang untuk menguji keadilan Ratu Shima dengan  meletakkan uncang-uncang yang berisi emas di tengah-tengah pusat kota negara itu. Namun, memang benar khabar yang didengar, tiada seorang pun yang mengambil uncang-uncang tersebut.

Namun, setelah tiga
tahun pundi-pundi berhujan panas di tengah jalan, datanglah Putera Raja Narayan,
lalu tidak sengaja menyentuh  uncang
tersebut ketika berjalan-jalan sekitar kota itu. Lalu putera raja menyentuh dan
mengambil uncang-uncang berisi emas tersebut. Hal ini telah sampai ke pengetahuan
Ratu Shima sehingga dia sangat murka dan malu akan perbuatan anaknya itu
sehingga memerintah menteri-menteri untuk membunuh anaknya itu. Akhirnya, atas
permohonan menteri-menteri agar diringankan hukuman itu, maka disuruh memotong
kaki puteranya itu.

“Kesalahanmu terletak di kakimu, maka dari itu sudah selayaknya  jika kamimu dipotong,” kata Ratu Shima kepada
puteranya.

Sikapnya itu, telah
membuat ramai pemerintah lain gerun dan segan terhadapnya.

Kegemilangan Era Ratu Shima

Pada era pemerintahan
Ratu Shima inilah kemuncak kegemilangan Kerajaan Kalingga selama 21 tahun
pemerintahan dengan mememiliki pelabuhan yang paling sibuk di Jawa, dimana ia
menjadi pusat perdagangan keluar masuk kapal-kapal daripada pelbagai bangsa.
Kerajaan Kalingga ketika itu telah mengambil alih peranan pusat dagangan
terkenal yang dikuasai oleh Kerajaan Tarumanegara. Terletaknya di pesisiran
Utara Jawa. Bahkan, Kerajaan Kalingga telah mengadakan hubungan diplomasi
dengan kerajaan Cina bagi mengukuhkan lagi bidang ekonomi pada abad 5 Masihi.

Selain sektor
ekonomi, Ratu Shima juga telah memajukan sektor-sektor lain yang membantu
perkembangan negara dan ekonomi negara serta taraf hidup rakyatnya. Contohnya,
memperkenalkan system subak dalam system pertanian yang diterapkan kepada
petani-petani Hindu di Pulau Dewata.

Selain itu,
kepakaran yang ada dalam kalangan rakyatnya turut dibantu sebagai asas sumber
dan kualiti asli produk kerajaan tersebut. Seperti produk kraf tangan, bidang
pertukangan iaitu antaranya, membuat rumah, pembuatan kapal dan perahu,
pembuatan perabot, rumah tangga dan lain-lain.

Kesimpulan

Pemerintahan dan sifat kepimpinan yang ditonjolkan oleh Ratu Shima telah membuktikan kepimpinan dibawah seorang pemerintah wanita tidak bererti satu kelemahan dan kegagalan untuk menjadi kerajaan yang maju. Tambahan pula dengan sikap tegas dan disiplin mengikut peraturan negara menggambarkan sifat kepimpinan yang jitu sebagai pemimpin. Buktinya, ketika zaman pemerintahnya, tiada sebarang protes dan pakatan menggulingkan pemerintah wanita menunjukkan minda masyarkat pada zaman tersebut telah terbuka dalam penerimaan perempuan dalam sistem kenegaraan.

Artikel disumbangkan oleh Siti Balqis Mohd untuk The Patriots.

RUJUKAN


The Greatest Showman

Pemimpin tertinggi Korea Utara, Kim Jong-un telah tiba di Hanoi, Vietnam untuk tujuan perjumpaan 2 hari bersama Donald Trump kesayangannya pada esok dan lusa (27-28 Februari).

Ini merupakan perjumpaan kali ke-2 antara Kim dan Trump selepas pertemuan bersejarah di Singapura tahun lepas pada 12 Jun 2018.

Korang mungkin hairan, nak jumpa banyak-banyak kali buat apa?

Perjumpaan pada tahun lepas lebih kepada simbolik dan “show”. Walaupun kedua-dua Kim dan Trump menyatakan hasrat untuk mencapai “denuclearization” (penghapusan senjata nuklear) di Semenanjung Korea, tetapi tak ada follow-up action pasal tu. Talk only.

Jadi perjumpaan kali ini lebih serius dan fokus kepada langkah-langkah substantif untuk capai tujuan tersebut. Tu sebab mengambil masa 2 hari.

Persamaan kedua-dua Kim dan Trump ialah mereka masing-masing ialah “showman” yang hebat. Yang ada kat mereka bukan “statesmanship” tapi lebih kepada “showmanship”.

Trump kita tahu asal usulnya memang pengacara reality show bernama The Apprentice. Kalau diperhatikan cara Trump mengendalikan dasar luar US pun lebih kepada “show”. Yang dikejar ialah “rating” oleh pengundi, lebih daripada kepentingan negara US yang hakiki.

Trump nak jumpa dengan Kim sebab nak “show” kepada pengundi bahawa dia telah mencapai janji untuk tackle ancaman nuklear Korea Utara. Walaupun secara realiti, tak ada apa-apa jaminan daripada Kim pasal benda itu.

Pemilihan Vietnam sebagai tempat persidangan juga satu “show” kepada China. Vietnam ialah musuh ketat China. Jadi Trump dan Kim seolah-olah nak tunjuk ada pakatan US-Vietnam-Korea Utara, untuk memberi tekanan kepada China.

Kita tahu perundingan perdamaian perdagangan US dan China sedang berjalan rancak. Sambil runding sambil ugut, itu memang style Trump.

Tapi berbanding Trump, Kim ialah showman yang jauh lebih hebat.

Kita at least boleh agak apa yang Trump akan buat. Dah 2 tahun lebih, kita dah masak dah perangai dia.

Tapi Kim? Sorry, sampai sekarang tak ada orang faham apa yang dia nak kecuali dia sendiri.

Dari seorang “diktator” yang dilihat sebagai “budak psiko” yang berpotensi untuk melancarkan senjata nuklear bila-bila masa, Kim sekarang telah transformed menjadi seorang “diplomatic player” yang disegani.

Korea Selatan peluk dia. US “sayang” dia. China nak pujuk dia. Rusia nak mendekati dia. Jepun nak berdialog dengan dia. Hanya dengan mengubah sikap, Kim berjaya memainkan semua kuasa-kuasa besar dalam tapak tangannya.

Ini kerana Korea Utara mempunyai “leverage” yang paling besar iaitu senjata nuklear.

Semua negara harap Kim boleh melepaskan dan memusnahkan senjata nuklear Korea Utara. Tapi Kim sedar nuklear inilah yang memberi dia “bargaining power”. Jadi tidak semudah itu.

Apa yang Kim buat ialah terus memberi harapan demi harapan, untuk mengumpan kuasa-kuasa besar ini menari ikut rentaknya.

Lebih kurang macam pisau cukur yang menggoda lelaki miang tak sedar diri. Apabila laki-laki dibuat menggila-gilakan dia, maka dia akan “strike” dan kasi hancur hidup mereka.

By the time negara-negara ini dah hilang kewaspadaan terhadap Kim, maka Kim akan “strike” dan membuat negara ini kelam kabut. Dah banyak kali berlaku dah, kalau kita meneliti sejarah Korea Utara.

Tapi disebabkan manusia mudah lupa, jadi Korea Utara berjaya “game” semua orang berkali-kali.

Tapi tidak dinafikan kebolehan Kim dalam mengimbangi kuasa-kuasa di sekelilingnya. Tindakan berjumpa Trump di Vietnam boleh dikatakan very provocative. Tapi Kim “balance” balik dengan menaiki keretapi merentas China untuk ke Hanoi. Jadi nak kata anti-China pun tak. China tak boleh nak sangsi.

Kalau nampak pro-US, mungkin Kim dah lama kena sailang dengan China (remember last time China nak naikkan Kim Jong-nam ganti Kim Jong-un). Kalau pro-China, maka Kim akan forever jadi budak suruhan China.

Kena ambil hati dua-dua pihak, baru “wangdo” (왕도), atau “way of the king” dalam Bahasa Korea.

Kebolehan ini mungkin datang daripada salasilah Kim. Nanti aku ulas pasal ni.

Nantikan analisis akan datang mengenai Kim Jong-un “the greatest showman” ini.


Kenapa Jerung Serang Manusia?

Sotong kurita biru mempunyai rαcµn cukup untuk membµnµh lebih daripada 20 orang.

Padahal saiznya kecil saja, tidak sampai 30 gram pun. Dengan saiz kecil inilah, sotong kurita biru bermaharajalela dalam laut dengan bisα 1,200 kali ganda lebih merbαhαyα untuk dibandingkan dengan sianida.

Dengan senjαtα sebegini rupa, berapa ramai yang benar-benar takut kalau nampak sotong kurita? Mesti tidak ramai. Silap-silap ada yang cuba tangkap untuk buat sotong goreng tepung.

Sekarang bayangkan berapa ramai yang takut pada ikan jerung pula. Walaupun dari segi statistik dan potensi tidak merbαhαyα seperti sotong kurita, orang tetap takut pada jerung. Mungkin kerana giginya. Barangkali juga saiznya.

Ataupun ada sesuatu dalam genetik manusia menyebabkan orang ramai takut pada jerung. Kerana dalam lembaran sejarah, rupanya ramai menjadi mαngsα pada ikan ini.

Kenapa Jerung Meηγerαηg Orang

Setiap tahun ada saja kes serαηgαη jerung di seluruh dunia. Namun purata tahunan tidak sampai 100 orang pun. Bermakna setiap bulan, lapan orang menjadi mαηgsα serαηgαη jerung.

Jadi kes memang ada… cuma sangat jarang. Semua kes ini berlaku di Timur Amerika Syarikat dan Selatan Australia. Kalau bukan dua tempat ini, mesti Hawaii.

Setelah dikaji, saintis memberikan satu sebab kenapa kes ini berlaku. Semua tempat ini mempunyai kepadatan manusia yang tinggi. Bermakna terlalu ramai orang membanjiri kawasan pantai hingga bertembung dengan ikan jerung. Itu saja sebabnya.

Orang dan jerung bertembung. Jerung tidak membµrµ manusia pun. Semua kejadian yang berlaku tidak semestinya secara kebetulan… barangkali jerung berasa terαηcαm (Gray, 2019).

Mengupas Peristiwa Di Bumi Jepun

Baru-baru ini dua pengkaji daripada Universiti Oxford menemui rangka seorang lelaki dewasa yang dikebµmikan dalam sebuah tapak prasejarah di Okayama, Jepun. Mereka cuba mengenal pasti punca kemαtiαn selepas mendapati sekurang-kurangnya 790 kεcεdεrααn pada rangka ini.

Begitu banyak dalam bentuk torεhαn, tµsµkan dan rεtαkαn – dan tiada satu pun menunjukkan kesan penyembuhan. Ini bermakna, lelaki ini disεrαng sampai mαti.

Kejadian ini berlaku antara 1370 S.M. hingga 1010 S.M., mudah kata 3,000 tahun dulu apabila manusia mula menggapai tahap ketamadunan moden.

Kalau tengok dari segi teori, kεcεdεrααnnya memang nampak berpunca daripada serαngαn senjαtα logam. Walau bagaimanapun, Jepun tidak mempunyai sebarang logam pada zaman itu.

Jadi mereka melihat teori alternatif. Tanpa teknologi logam, apa yang menyebabkan lelaki ini pergi buat selamanya sedemikian rupa? Kalau dipµkµl dengan senjαtα tumpul, kesannya mesti berlainan.

Mereka pasti punca kεcεdεrααn ini adalah kerana sesuatu yang tajam. Satu-satunya jawapan terletak pada laut, dimana makhluk di sebalik ombak menjadi kunci utama. Takkan mungkin beruang dan babi boleh buat begini.

Lalu mereka mula lihat corak serαηgαη jerung harimau atau jerung putih. Lelaki ini mungkin sedang memancing pada masa itu.

Jerung tersebut barangkali membuat serαηgαη hendap. Entah macam mana kejadian berlaku. Tetapi mereka pasti jerung tersebut membaham bahagian kiri terlebih dahulu.

Lelaki tersebut mungkin kehilangan tangan kirinya semasa cuba melindungi badannya daripada serαηgαη (Davis-Marks, 2021).

Walaupun dia kehilangan nyαwα, saintis barangkali memperolehi jawapan bahawa jerung memang akan menyerang manusia kalau perlu (atau terpaksa).

Situasinya tertakluk pada keadaan, jika jerung tersebut terlalu lapar ataupun memang jerung memilih manusia sebagai sasaran utama atas sebab tertentu.

RUJUKAN:

Davis-Marks, I. (2021, Jun 29). Archaelogists Uncover a 3000-year-Old Shark (ditapiskan) (ditapiskan). Smithsonian Magazine.

Gray, R. (2019, Ogos 9). The real reasons why sharks (ditapiskan) humans. BBC.


Sejarah Awal Mercedez Benz

Sebelum munculnya teknologi automobil, manusia menggunakan kapal, keretapi stim, basikal, binatang tunggangan dan berjalan kaki untuk mengembara dari satu tempat ke tempat yang lain. Di air, manusia ‘berurusan’ dengan menggunakan bot pengayuh yang dijanakan dengan kuasa stim. Di darat, landasan keretapi menjadi penghubung bagi segenap masyarakat kelas sosial untuk mengembara merentasi kampung, daerah dan metropolis bagi menuju tempat yang mereka ingini. Menuju era 1870, kenderaan yang dipacu menggunakan kuda telah digunakan secara meluas bagi membawa barangan mahupun manusia sebelum munculnya teknologi yang dipanggil automobil.

Putar kembali ke tahun 1844, seorang bayi lelaki yang diberi nama Karl Benz dilahirkan di sebuah pekan di Karlsruhe, Baden, Jerman. Dibesarkan dalam keluarga yang mana ayahnya adalah seorang pemandu enjin gasolin, ibubapa Karl Benz begitu mementingkan pendidikan dan ia terbukti apabila Benz berjaya menggengam ijazah daripada Karlsruhe Institute of Technologi (KIT) pada 9 Julai 1864.

Pada tahun 1871 di sebuah bengkel di Manheim, Benz bersama rakannya, August Ritter memulakan idea yang telah lama disimpan ketika beliau di bangku universiti lagi dalam membangunkan enjin dua lejang (two-stroke engine) bagi mengurangkan kebergantungan masyarakat sekitarnya ketika itu yang menggunakan kuda sebagai kenderaan pembawa barangan.

Kejayaan Benz bermula pada tahun 1881 apabila beliau mula menghasilkan enjin gas menggunakan konsep dan prinsip enjin dua lejang tersebut berbanding paten enjin oleh Otto ketika itu yang mengaplikasikan prinsip enjin empat lejang. Dengan kejayaan ini, Benz mula terinspirasi untuk mencipta satu kenderaan yang lebih ringan dengan dipacu oleh enjin gasolin di mana chasis dan enjin dijadikan sebagai satu unit.

Benz yang pernah bekerja sebagai tukang kunci berjaya menyiapkan sebuah kenderaan dua tempat duduk berkapasiti 0.75 hp (0.55kW) pada tahun 1885. Tanggal 29 Januari 1886, Benz telah berjaya mempatenkan ‘kenderaan dipacu enjin gas’ ini yang diberi nama Benz Patent Motor Car, model nombor 1. Kenderaan ciptaan Benz ini telah melalui satu proses penambahbaikan oleh isterinya sendiri, Bertha Benz apabila Bertha bertindak ‘meminjam’ kenderaan Benz tanpa pengetahuannya bagi melakukan perjalanan sejauh 106km bersama anak mereka dari Manheim untuk melawat ibunya di Pforzheim di mana sepanjang perjalanan jauh  tersebut, Bertha telah melakukan beberapa pengubahsuaian teknikal terhadap Model No.1.

Dalam tahun yang sama di Cannstatt, Gottlieb Daimler bersama rakannya, Wilhelm Maybach melalui syarikat mereka Daimler-Motoren Gesellschaft (DMG) membangunkan prototaip enjin berkelajuan tinggi (yang telah bermula pada tahun 1883) yang dikenali sebagai ‘Grandfather Clock’. Walaupun kedua-dua Benz dan Daimler mempunyai aspirasi yang sama dalam membangunkan automobil, Benz lebih memfokuskan perniagaannya dalam membangunkan kenderaan yang lebih ringan bertemakan ‘kerdil dari segi berat, gagah dari segi kuasa’. Manakala, Daimler pula lebih cenderung dalam menggunakan enjinnya bersifat diversiti untuk digunakan di darat, air dan udara antaranya bot, lokomotif, kenderaan bomba dan trak. Kedua-duanya memacu perkembangan pesat dalam mencorakkan teknologi automobil dunia, tetapi mereka langsung tidak berpeluang untuk bertemu meskipun jarak memisahkan syarikat mereka hanyalah 100 kilometer.

Sukan permotoran ketika itu juga meningkat naik dengan cepat dan menjadi salah satu medium penting bagi para pereka kenderaan memperolehi publisiti terhadap inovasi mereka. Ia juga menjadi antara faktor bagi memperlihatkan keupayaan kenderaan keluaran mereka di kalangan pesaing industri. Salah seorang daripada pelanggan DMG berasal daripada Vienna adalah Emil Jellinek yang juga seorang ahli perniagaan menjual kenderaan DMG bermula daripada tahun 1898. Jellinek ketika ini berkeinginan tinggi untuk memperlihatkan prestasi kenderaan keluaran DMG dalam penglibatan kereta lumba.

Oleh yang demikian, Jellinek memberikan tekanan kepada ketua jurutera DMG, Wilhelm Maybach untuk menghasilkan sebuah kenderaan baharu dengan keupayaan prestasi enjin yang lebih laju. Maybach, tidak mahu menghampakan permintaan Jellinek telah membangunkan sebuah kenderaan lumba yang sama sekali berbeza dengan kenderaan yang dikeluarkan DMG sebelum ini. Pada Mac 1901, kenderaan ciptaan baharu Maybach ini telah menyertai festival lumba di Nice dan memenangi hampir kesemua perlumbaan sekaligus menjadi buah mulut orang ramai. Hasil inovasi baharu ini membuatkan Jellinek menjenamakan kenderaan tersebut kepada Mercedes sempena nama anak perempuannya seterusnya dipatenkan oleh DMG pada tahun 1902.

Bermula daripada itu, DMG tidak menoleh ke belakang lagi dan memulakan penghasilan kenderaan berprestasi tinggi di bawah jenama Mercedes. Logo tiga bintang diperkenalkan pada tahun 1909 sebagai simbol mobiliti di darat, air dan udara. Benz melalui Benz & Cie. meneruskan penghasilan kenderaan komersil walaupun kedua-dua syarikat berhadapan dengan krisis Perang Dunia Pertama ketika itu. Fokus DMG dan Benz & Cie. mula terarah kepada kenderaan bagi tujuan peperangan bagi memenuhi permintaan pemerintah sehingga melibatkan pengambilan ribuan buruh paksa yang bekerja siang dan malam.

Selepas Perang Dunia Pertama tamat, industri automotif Jerman berdepan cabaran besar untuk pulih. Kejatuhan nilai matawang dan kehilangan pengaruh pasaran luar memberikan kesan negatif kepada kedua-dua syarikat ini. Tambahan pula, ia terpaksa berdepan persaingan sengit di pasaran domestic dengan kemasukan pengeluar asing seperti Ford Motor Company. Bagi menangani cabaran besar ini, kedua-dua syarikat DMG dan Benz & Cie. akhirnya bergabung pada tahun 1926 dengan nama Daimler-Benz berpangkalan di Berlin dan Stuttgart menjadi ibu pejabat pentadbiran mereka. Susulan penggabungan ini, kesemua model kenderaan automobil baharu mereka digelar Mercedes-Benz sebagai penghormatan terhadap model pertama keluaran DMG, Mercedes 35hp.

Karl Benz meneruskan peranan di dalam lembaga pengarah Daimler-Benz dari tahun 1926 hinggalah beliau meninggal dunia pada tahun 1929.


Apa Yang Korang Perlu Tahu Pasal Konflik Armenia-Azerbaijan?

Sebenarnya konflik Armenia-Azerbaijan bukan baru. Selang 2 tahun akan berp3r4ng. 2008, 2010, 2012, 2014, 2016, 2018. Paling teruk tahun 2016, meng0rb4nkan hampir 200 nyawa.

Punca konflik ialah perebutan ke atas kawasan Nagorno-Karabakh yang majoriti etniknya orang Armenia, walaupun ia berada dalam sempadan Azerbaijan (yang majoritinya orang Azeri).

Orang Armenia adalah orang Kristian, Azeri adalah penganut Syiah. Cuma Azeri kat Azerbaijan ni kebanyakan tak religious, negara pun sekular.

Selalunya orang Armenia ni nama keluarganya ada -ian/-yan. Kim Kardash-ian. Serj Tank-ian. Daron Malak-ian. Cherilyn Sarkis-ian (Cher). Arsenal pun ada player nama Henrikh Mkhitaryan (dipinjamkan ke AS Roma).

George Town Penang dulu port orang Armenia (sebab tu ada Lebuh Armenian). Hotel E&O tu dulu ownernya orang Armenia dari keluarga Sarkies yang asalnya bernama “Woskanian”.

Eh dah tersimpang jauh. Balik kepada Nagorno-Karabakh.

Pada tahun 1988, etnik Armenia di Nagorno-Karabakh menuntut untuk masuk ke Armenia.

Waktu tu, kedua-dua Armenia dan Azerbaijan berada dalam negara yang sama iaitu USSR.

USSR tu apa pulak? USSR tu Russia di bawah pemerintahan komunis.

Russia asalnya empayar, ada tsar (maharaja). Tapi pada tahun 1917, tsar digulingkan oleh nasionalis. Kemudian nasionalis pula digulingkan oleh komunis. Komunis mendirikan USSR pada tahun 1922.

Masa nasionalis berp3r4ng dengan komunis, banyak bangsa dalam Russia ambil kesempatan merdeka dan tubuhkan negara sendiri, macam Ukraine, Georgia, termasuk Armenia & Azerbaijan. Negara2 ni berp3r4ng sesama sendiri merebut tanah. Huru-hara.

Tapi semua negara ini akhirnya berjaya ditawan balik oleh USSR. Untuk memudahkan pentadbiran, kerajaan pusat USSR di Moscow wujudkan 15 republik autonomi bagi bangsa-bangsa ini (sebab tu panggil Union of Soviet Socialist Republics).

Kerajaan pusat pegang kuasa menentukan sempadan antara republik-republik. Nagorno-Karabakh dan Nakhchivan dimasukkan ke dalam Azerbaijan, manakala Zangezur ke dalam Armenia. Konon boleh puaskan hati kedua-dua Armenia dan Azerbaijan, tapi sebenarnya dua-dua pun tak puas.

Tapi sebenarnya dua-dua pun tak puas. Tapi disebabkan semua bawah pemerintahan USSR, tak timbul isu. Isu timbul pada tahun 1988 apabila rejim komunis USSR dah nak tumbang, etnik Armenia di Nagorno-Karabakh pun berani tuntut supaya Nagorno-Karabakh dikeluarkan dari Azerbaijan.

Azerbaijan tak bagi. Maka, pada tahun 1991 etnik Armenia isytihar kemerdekaan dan mendirikan Republik Nagorno-Karabakh, disokong Republik Armenia yang dah merdeka dari USSR. Azerbaijan pun merdeka. Semua merdeka. Maka berlaku lah p3r4ng antara negara.

P3r4ng tamat dengan gencatan senjata pada tahun 1994. Hampir seluruh Nagorno-Karabakh berada di bawah penguasaan Republik Nagorno-Karabakh yang dipimpin oleh etnik Armenia. Dan Armenia pun tawan kawasan sekeliling Nagorno-Karabakh untuk sambungkan Armenia dan Nagorno-Karabakh.

Dari sudut pandang undang-undang antarabangsa yang mendahulukan doktrin sovereignty, Azerbaijan lah mangsa sebenarnya. Republik Nagorno-Karabakh (bertukar nama kepada Republik Artsakh pada tahun 2017) tidak diiktiraf sebagai negara yang sah di peringkat antarabangsa.

Turki sokong Azerbaijan. Orang Azeri dan Turki dari rumpun yang sama iaitu rumpun “Turkic”. Bahasa Azeri dan Turki lebih kurang sama, panggil tuhan sebagai “Tanrı”. Cuma Turki Sunni, Azeri Syiah.

Tapi keserumpunan tu bukan faktor utama. Kalau tak, tak terjadi Konfrontasi ye dok? Thailand dan Laos pun serumpun juga.

Sebenarnya Turki sokong Azerbaijan atas dasar “musuh kepada musuh = kawan”. Turki tak ngam dengan Armenia, tu yang sokong Azerbaijan.

Turki dan Armenia ni musuh dendam sampai kiamat. Sebab masa P3r4ng Dunia Pertama (WW1) Armenia yang duduk bawah Empayar Turki Uthmaniyah tuntut kemerdekaan dan berpihak kepada Russia. Kerajaan Uthmaniyah waktu tu dikatakan buat gen0c!de (penghapusan etnik) ke atas Armenia.

Dan selepas WW1 tamat, Armenia yang berada di pihak yang menang nak rampas kawasan timur Turki. Nasib Mustafa Kemal Ataturk menentang, baru ada Turki hari ini. Tapi Turki dah anggap Armenia sebagai pengkhianat, tak ada maaf. Armenia pun mendakwa Turki sebagai pembvnvh.

Georgia pun sokong Azerbaijan, walaupun Georgia tu Kristian. Sebab Georgia tak ngam dengan Russia. Russia pula sokong Armenia. So “musuh kepada musuh = kawan”, Georgia sokong Azerbaijan dalam isu Nagorno-Karabakh.

Iran complicated sikit. Kalau ikutkan Iran sama Syiah macam Azerbaijan. Shah (maharaja Iran dulu) zaman Dinasti Safawiyah (1501-1736) pun adalah keturunan Azeri. Sepatutnya kena tunjuk solidariti se-Syiah.

Tapi utara Iran tu kawasan orang Azeri. Asalnya seluruh kawasan orang Azeri berada dalam Iran zaman Safawiyah, tapi Russia tawan sebahagian utara. Yang tawan tu jadi Azerbaijan. Yang kekal dalam Iran tu dipanggil “Iranian Azerbaijan” atau Azerbaijan Selatan (Güney Azerbaycan).

Iran selalu suspek Azerbaijan sokong separatis Azeri di sana, jadi Iran pun berbaik dengan Armenia. Lagi pun Armenia tu kawan rapat Russia, Iran kawan Russia. Kalau musuh kepada musuh = kawan, kawan kepada kawan lagi lah BFF.

Jadi dalam isu Nagorno-Karabakh, Iran acah-acah neutral dan bertindak sebagai orang tengah, tapi lebih condong ke Armenia.

Pakistan yang jauh nampak tak ada kaitan pun sokong Azerbaijan. Sebab Pakistan pro-Turki level cai. Tengok diorang punya touching layan cerita Ertugrul, orang Turki pun kalah. Pro-Turki maka tak ngam dengan Armenia. Tak ngam dengan Armenia = ngam dengan Azerbaijan.

Jadi adakah konflik kali ini akan merebak menjadi p3r4ng serantau atau WW3?

Jawapannya tidak.

Sebab “sokongan” semua ni tak semestinya diterjemahkan ke dalam bentuk “komitmen”.

Sokong ni macam Turki keluar kenyataan condemn Armenia, Russia condemn Azerbaijan, Pakistan condemn Armenia. Sekadar condemn cakap-cakap je lah.

Kalau ada komitmen, baru akan jadi p3r4ng berskala besar. Macam WW1 berpunca daripada konflik kecil antara Serbia dan Austria-Hungary. Tapi disebabkan Russia beri komitmen bekap Serbia, Jerman beri komitmen bekap Austria, maka berlakulah p3r4ng besar.

P3r4ng Armenia-Azerbaijan ni tak, sebab kuasa-kuasa besar tak ada kepentingan yang kritikal sangat. Azerbaijan ada lah minyak dan gas sikit, tapi tak ada lah banyak sangat sampai menggugat pasaran dunia.

Jadi kuasa-kuasa serantau (Turki, Russia, Iran) sepakat dalam isu ni, iaitu Armenia dan Azerbaijan harus bertenang dan berunding. Ada lah masing-masing jual senjata sikit (siapa tak nak untung kan), tapi masing-masing tak berminat untuk escalate konflik sampai out of control.

US pun tak ada cucuk, Trump just suruh “stop violence”. Biasanya election year US tak akan campur tangan dalam konflik luar. Macam tahun 2008 Russia s3r4ng Georgia. Kalau tahun-tahun biasa ia boleh jadi WW3. Tapi sebab tahun 2008, Russia selamat bantai Georgia.

So basically p3r4ng Armenia-Azerbaijan ni tak ada impak yang besar sangat. Tapi kalau korang nak train otak korang dalam memahami politik antarabangsa tak jadi “binary” (hitam-putih), boleh dig isu ni.

Tak kira politik antarabangsa atau politik dalam negara, soal “perikatan” dan “pakatan” bukan benda yang clear cut dan tetap, tapi bersifat dinamik, samar-samar dan sentiasa berubah untuk memenuhi kepentingan aktor individu.


Hujah-Hujah Kenapa Trump-US Tak Serang Iran

Drone milik US ditembak jatuh di Selat Hormuz dekat kawasan perairan Iran semalam. Ramai anggap kejadian itu akan memberi “casus belli” (justifikasi peperangan) kepada US untuk menyerang Iran, selepas berbulan-bulan sekatan dan ugutan dibuat oleh Trump.

Tapi Trump nampaknya cuba elakkan berperang dengan Iran. Malah semasa ditemu bual oleh wartawan, Trump menyifatkan tindakan Iran itu sebagai satu kesilapan** (mistake) yang tak berniat (https://www.youtube.com/watch?v=sknEEX-Jf_8). Dia pulak backup Iran. Trump ada bagi hint dia akan ambil tindakan (“you’ll find out”), tapi last-last tak jadi juga.

Apa sebabnya US susah sangat nak serang Iran? Dengan Iraq dan Libya bukan main senang. Kalau ikutkan, Iran pun kaya dengan sumber petroleum, apatah lagi Iran begitu terang-terang memusuhi US dan Israel, melaung “marag bar Amrika” (mampuslah Amerika). Kalau US boleh serang Iraq dan Libya, kenapa tak Iran?

Maka keluarkan teori-teori yang mengatakan Syiah tu Yahudi, sebab tu Iran, Israel, Saudi (ada orang kata Wahabi pun dicipta oleh Yahudi) dan US satu geng sebenarnya. US dan Iran bergaduh tu semua berlakon je. Tapi fikirkan, Israel dan Saudi lawan Iran sana sini, beli senjata berbilion-bilion dari US, berperang proksi di Syria dan Yaman semata-mata untuk berlakon? Gila apa punya teori.

Punca ketegangan antara US dan Iran sejak Trump jadi presiden US adalah pasal perjanjian JCPOA (Joint Comprehensive Plan of Action) atau “Iran nuclear deal” yang ditandatangani antara US, UK, Perancis, Jerman, Rusia dan China (“P5+1”) dan Iran pada tahun 2015. Perjanjian itu ditandatangani semasa era Obama, membenarkan Iran menjana tenaga nuklear untuk kegunaan sivil dengan paras pengayaan (enrichment) uranium yang terhad, dan menamatkan sekatan ekonomi oleh UN ke atas Iran sejak 2006.

Obama nak “reshuffle” strategi US di Timur Tengah: merapatkan US dengan Iran, dan menjarakkan US daripada Saudi dan Israel. Dan itu membuat Saudi, Israel dan pelobi pro-Israel di US cukup tak puas hati dengan perjanjian itu. Trump kata dia ialah “master of the deal”, boleh dapatkan “deal” yang lebih baik berbanding Obama, yang lebih menepati kepentingan US dan sekutu.

Perhatikan, “deal”. Bukan menyebar demokrasi seperti Bush atau Obama. Endgame yang Trump harapkan bukan perang dan tawan Iran, dia cuma nak sesuatu seperti apa yang dicapai antara US dan Korea Utara: persetujuan untuk merunding.

Selepas settle masalah Korea Utara (walaupun sebenarnya tak settle lagi), Trump menarik US keluar daripada perjanjian P5+1 pada 8 Mei 2018, dan mengenakan semula sekatan ke atas Iran untuk memaksa Iran untuk merunding “deal” yang baharu. Trump panggil sekatan ekonomi dia sebagai “maximum pressure”, dan itu je lah Trump mampu.

Walaupun Iran tak memiliki senjata nuklear seperti Korea Utara, tapi ada beberapa faktor membuat US tak berani sentuh Iran seperti Iraq dan Libya.

Pertama, geografi. Iran tak sama dengan Iraq atau Libya. Geografi Iran yang bergunung-ganang tak sama dengan permukaan bumi Iraq dan Libya yang rata. Dalam sejarah ada beberapa empayar je mampu menawan Parsi/Iran. Alexander dan Mongol saja mampu. Empayar Rom tak mampu. Orang Arab hanya mampu memegang Parsi untuk 200 tahun sebelum ia merdeka semula pada zaman Abbasiyyah. Uthmaniyyah tak mampu. Dan Parsi juga tak pernah dijajah oleh kuasa Barat, tak seperti Iraq (Britain) dan Libya (Itali).

Walaupun US ada kelebihan dari segi “air power”, tapi nak menawan sesebuah negara kena bergantung kepada “ground force”. Yang tangkap Saddam dan Gaddafi ialah ground force. Guna drone boleh bunuh pemimpin tertinggi Iran, tapi tak capai tujuan untuk menawan Iran. Serangan udara hanya akan buat rakyat lebih bersatu, macam dalam kes serangan udara ke atas Yugoslavia pada tahun 1999.

Tentera laut US? Lagi lah tak ada hal. Iran mengawal Selat Hormuz, dengan mudah Iran dapat menyekat kemasukan kapal perang US. US ada tentera laut paling kuat pun so what.

Kedua, kekuatan Iran sendiri. Saddam Hussein berperang dengan Iran selama 8 tahun (1980-1988), pun tak mampu tundukkan Iran. Waktu tu Iran baru mengalami revolusi, walhal Saddam ada bantuan US. Dengan keadaan sekarang Iran yang memiliki macam-macam senjata canggih yang diimport (daripada Rusia dan China) dan dibangunkan oleh Iran sendiri (seperti peluru berpandu Sejjil dan Shahab), lagilah US kena fikir 2-3 kali. Kalau US berani sentuh Iran, peluru berpandu Iran kirim salam dekat Israel atau Saudi.

Jadi menyerang Iran bukanlah kerja mudah. Tujuan Trump ugut sini sana, dari menuduh Iran sebagai dalang menyerang kapal tangki minyak milik Jepun dan Norway di Teluk Oman pada 13 Jun baru-baru ni, hingga menghantar tentera tambahan ke Timur Tengah, semua adalah trick untuk “psycho” Iran.

Macam dalam kes Korea Utara. Kim Jong-un sedar Trump tak akan serang Korea Utara, tapi di bawah pelbagai tekanan ekonomi dan drama Trump kiri kanan, Kim setuju juga untuk berunding dengan Trump. Jadi Trump mahu mengulangi formula yang sama ke atas Iran, untuk dijadikan pencapaian yang boleh ditunjukkan kepada pengundi pada tahun depan.

Ketiga, motif Trump. Trump nak popular je. Nampak “tough” akan membuat Trump popular, tapi memulakan peperangan pada waktu rakyat lebih minat dengan isu ekonomi adalah tak popular. Baik dia fokus dekat trade war dengan China. Membolot hasil minyak Iran tak membantu ekonomi US pun. Tahun 2003 lain, waktu tu Exxon Mobil dan Chevron antara Top 5 syarikat US. Hari ini Top 5 syarikat US kesemuanya ialah syarikat teknologi (FAMGA, teka sendiri siapa mereka) yang menghadapi ancaman China.

Serangan ke atas Iraq dan Libya disokong oleh rakyat US sebab kerajaan US pada waktu tu berjaya memperdayakan rakyat dengan mendakwa Saddam memiliki WMD (senjata pemusnah besar-besaran) dan menunjuk bukti Gaddafi membunuh rakyat sendiri. Kemusnahan drone yang tak ada pilot tak cukup untuk “mobilize” sokongan rakyat.

Walaupun dalam kabinet Trump ada “war hawk” yang mahu berperang dengan Iran seperti penasihat dasar luar (National Security Advisor), John Bolton yang merupakan bekas anggota pentadbiran Bush, tapi kalau Trump tak nak, Bolton tak boleh nak paksa dia. Trump bukan Bush yang ikut jari telunjuk Dick Cheney, Donald Rumsfeld dan Paul Wolfowitz yang merancang mastermind Perang Iraq.

Keempat, kekurangan sokongan sekutu. Dalam perang, benda yang paling penting ialah ada sekutu (allies). Kalau US nak serang Iran, of course Israel dan Saudi akan support. Tapi negara Eropah malas lah nak US sekarang, mereka pun nak selamatkan perjanjian P5+1. Keadaan ini berbeza dengan Perang Iraq di mana US berjaya membina “coalition of the willing” untuk menyerang Iraq.

Tapi kalau perang meletus, Iran confirm dapat sokongan solid daripada Rusia dan China. Kalau ahli pemerhati SCO (Shanghai Cooperation Organization, pakatan yang dibentuk oleh Rusia dan China) sendiri pun tak mampu pertahankan, ke mana Rusia dan Iran nak sorok muka dan ada kredibiliti untuk mencabar US?

Jadi apabila korang gabungkan kesemua faktor-faktor ni: kelebihan geografi Iran, kekuatan Iran, motif Trump, kekurangan sokongan luaran, maka korang akan dapat kesimpulan bahawa US tak akan berperang dengan Iran buat masa ini.

Apa yang mampu Trump buat, selain tekanan, masih tekanan. Paling ganas Trump boleh buat ialah apa yang dia pernah buat dekat Syria pada tahun 2017 dan 2018: serangan udara bersasar untuk demonstrate kekuatan US, seperti yang dia arahkan beberapa jam tadi. Tapi dalam kes Iran, taktik tu tak akan ke mana.

Itulah penjelasan dia. Walaupun agak boring dan tak dramatik berbanding teori-teori pelik.

Tapi Trump being Trump, mungkin ada langkah seterusnya yang di luar jangkaan semua.

**Oh ya, kesilapan (mistake) ada beza dengan kesalahan (wrong), bagi mereka yang masih belum move on pasal post sebelum ini.


Cara Terbaik Selamatkan Ruang Simpanan Komputer Anda

Kita semua pernah laluinya, situasi di mana komputer kita tidak ada lagi ruang untuk menyimpan fail. Walau sebesar mana ruang simpanan yang ada bila kita membeli komputer pertama kita, kita tetap akan mengisi ruang tersebut sampai habis. Jika anda berhadapan dengan situasi sebegini, terdapat beberapa tips yang anda boleh gunakan. Cuma perlu diingatkan, jika tips yang diberi masih belum mampu menyelesaikan situasi yang anda hadapi ini, mahu atau tidak, anda perlu pertimbangkan semua pilihan termasuk membeli komputer baru.

1. Kosongkan ruang Recycle Bin.

Satu tabiat kita bila kita memadam fail-fail yang tidak lagi berguna sama ada lagu, filem atau dokumen, kita selalu membiarkan ia terpendam di ruang Recycle Bin. Alasannya, jika fail tersebut dibuang di situ, anda boleh mendapatkannya semula dan guna seperti biasa. Namun, tahukah anda, ia sebenarnya memakan ruang simpanan komputer anda? Anda boleh memadamkan fail tersebut secara kekal dengan mengklik ikon Recycle Bin, klik sebelah kanan tetikus Recycle Bin dan anda diberi pilihan di situ. Pilih Empty Recycle Bin dan ada satu pertanyaan sama ada mahu memadamkan fail tersebut secara kekal akan muncul. Tekan ‘Yes’ dan fail tersebut akan hilang terus dari komputer anda.

2. Disk Cleanup
Selain mengosongkan ruang Recycle Bin, anda boleh saja menggunakan Disk Cleanup. Dengan Disk Cleanup, anda boleh mendapat kembali ruang simpanan komputer dengan memadamkan pelbagai fail seperti fail internet sementara dan versi lama Windows anda. Tak perlu pergi jauh, anda boleh saja pergi ke bahagian Search dan taip Disk Cleanup. Klik Disk Cleanup dan pilih fail mana yang mahu dibuang daripada komputer. Jika anda nak membuang fail sistem, tekan ‘Cleanup system files’.

3. Buang fail muat turun dan sementara.
Jika anda merasakan mencari Disk Cleanup agak leceh, boleh guna kaedah ini. Pergi ke Settings > System dan tekan bahagian Storage. Kemudian, tekan This PC dan pilih fail sementara dari senarai yang diberi. Nyatakan fail mana yang mahu dibuang sama ada fail sementara, fail muat turun atau Recycle Bin atau ketiga-tiganya sekali. Selepas selesai memilih, tekan butang Remove.

4. Aktifkan Storage Sense.
Bagi pengguna yang sudah menaiktaraf Windows 10 sedia ada kepada Windows 10 Creators Update, mereka boleh saja memilih mengaktifkan Storage Sense. Storage Sense ialah ciri terbaru yang ditawarkan Microsoft bertujuan menyelesaikan masalah ruang simpanan komputer yang dihadapi pengguna. Bila Storage Sense diaktifkan, ia akan memadamkan semua fail sementara dan mengosongkan terus ruang Recycle Bin sekiranya ia melebihi had 30 hari. Cara mengaktifkannya juga senang, hanya perlu pergi ke Settings > Storage dan aktifkan Storage Sense.

5. Simpan fail di tempat berbeza.
Seperti kita semua tahu, kita suka menyimpan fail di tempat sama. Kecenderungan ini berlaku kerana logiknya, bila kita simpan di tempat sama, mudah untuk kita mencarinya. Tetapi sekiranya kita sudah kehabisan ruang, mahu tidak mahu, kita perlu pertimbangkan pilihan menyimpannya di tempat lain. Anda boleh saja mengubah destinasi fail yang mahu disimpan dengan pergi ke Settings > Storage dan lihat Save Collections. Di situ, anda boleh pilih bahagian mana yang anda rasa sesuai untuk menyimpan fail-fail penting anda. Jika tidak mahu menyimpannya dalam komputer, anda boleh juga menyimpannya dalam pemacu USB atau pemacu keras luar yang dijual di pasaran.

6. Mematikan fungsi ‘Hibernate’.
Saya tidak galakkan cara ini tetapi ini juga salah satu cara mendapatkan lebih banyak ruang dalam komputer anda. Jika anda tidak kisah komputer anda hidup lambat daripada tempoh normal, anda boleh saja melakukannya. Ini kerana bila anda memilih mod ‘Hibernate’, ia sebenarnya menyimpan petikan fail dan pemacu yang anda gunakan sebelum itu sebelum dimatikan dan ia memakan ruang simpanan komputer anda. Bayangkan bila anda guna mod ini, ia mengambil 75% daripada ruang RAM anda.

Cara nak mematikan mod Hibernate:

a) Klik Star, tekan belah kanan tetikus dan pilih Command Prompt (Admin). Kotak User Account Control akan muncul dan tanya sama ada anda hendak lakukan perubahan pada komputer anda, pilih Yes.

b) Pada tetingkap Command Prompt, taip powercfg.exe/hibernate off dan tekan butang Enter. Keluar dari tetingkap Command Prompt.

c) Sekiranya nak mengaktifkan semula mod Hibernate dalam Windows 10, buka tetingkap Command Prompt sekali lagi dan taip  powercfg.exe/hibernate on/ dan tekan butang Enter.

Amaran: Jika anda mematikan mod Hibernate, anda tidak akan dapat menikmati permulaan pantas Windows 10.

7. Buang program yang menyusahkan.
Kita semua pernah hadapi situasi sebegini, program yang telah dipasang siap oleh pihak pengeluar tetapi kita tidak perlukan atau program yang kita sendiri pasang tetapi lupa. Anda boleh saja pergi ke Settings > Systems > Apps and features dan pilih Sort by size. Jika anda nak buang terus, pergi ke program yang nak dibuang dan tekan butang Uninstall. Bagi pengguna Windows biasa, pergi ke Control Panel > Programs dan pilih Uninstall a program.

Bagi yang bosan dengan program-program Windows 10, anda boleh saja pergi ke bahagian Start dan pilih Uninstall pada program yang anda nak buang. Tapi bagi program yang lebih rumit, anda perlu pergi ke Start > All apps > Windows Powershell dan pilih Windows Powershell. Klik Yes jika ada tetingkap muncul bertanyakan sama ada anda hendak melakukan perubahan dalam komputer anda. Kedua, pada tetingkap arahan Windows Powershell, jika anda nak membuang program Kalkulator, taip Get-AppxPackage *windowscalculator* | Remove-AppxPackage. Tekan Enter untuk selesaikan proses pemadaman. Jika anda nak buang program lain, gantikan *windowscalculator* dengan terma-terma lain, contohnya 3D Builder: 3dbuilder, Kamera: windowscamera dan Peta: windowsmaps.

8. Simpan fail dalam awan – ya, awan simpanan digital.
Bagi pengguna Windows 10, Microsoft turut menawarkan servis simpanan digital pada awan melalui OneDrive untuk pengguna menyimpan fail di situ. Tetapi pada zaman di mana akses awan simpanan digital adalah tanpa had, anda boleh saja menyimpan dalam perkhidmatan lain seperti Google Drive. Bila anda memilih servis ini, anda boleh saja memilih fail mana yang nak disimpan dalam komputer selain ia dimuat naik ke dalam awan.

Bagi pengguna OneDrive, tekan belah kanan tetikus ikon One Drive dan pilih Settings di bawah tab Account. Pada bahagian Choose folders to sync with, pilih Choose folders. Pilih fail mana yang anda nak simpan atau buang dan selepas selesai, tekan OK. Fail yang tidak dipilih akan dibuang daripada cakera keras komputer anda sekaligus menambah ruang simpanan komputer anda. Dan anda tidak perlu risau tentang ruang simpanan komputer anda bila mengaksesnya dari mana-mana pelayar laman sesawang anda, ia tidak akan disimpan dalam pemacu keras anda.

Sumber:

1. Elliot, Matt dan Purewal, Sarah Jacobsen. (2017). CNET.com. 8 quick ways to clear up drive space in Windows 10. https://www.cnet.com/how-to/quick-ways-to-clear-up-drive-space-in-windows-10/

2. Purewal, Sarah Jacobsen. (2016). CNET.com. How to enable or disable hibernate in Windows 10. https://www.cnet.com/how-to/how-to-enable-or-disable-hibernate-in-windows-10/

3. Purewal, Sarah Jacobsen. (2015). CNET.com. How to uninstall default apps in Windows 10. https://www.cnet.com/how-to/how-to-uninstall-default-apps-in-windows-10/

4. Broida, Rick. (2015). CNET.com. How to delete the Windows old folder from Windows 10. https://www.cnet.com/how-to/how-to-delete-the-windows-old-folder-from-windows-10/


Melayu Pembina Bandaraya Agung Di Asia Tenggara

Melaka merupakan penempatan pertama di semenanjung Tanah Melayu yang mencapai status sebuah bandaraya. Pengiktirafan ini pertama kali diperolehi daripada pihak China pada 11 November 1405. Manakala pengiktirafan kedua diterima pada bulan Mac 1552 daripada Raja Dom Joao dari Portugal. Pengiktirafan ini secara tidak langsung menunjukan Melaka memiliki ciri-ciri fizikal yang diiktiraf sebagai bandaraya oleh masyarakat antarabangsa.

Bandaraya Melaka lengkap dengan sistem penempatan, pertahanan, pusat perniagaan, pusat pentadbiran, tempat ibadat dan sebagainya menjadikannya sempurna untuk didiami. Situasi ini turut memberikan gambaran bahawa bentuk geografi bandaraya ini adalah ideal sebagai sebuah penempatan.

Bandaraya Melaka terbahagi kepada kawasan penempatan, kawasan pusat perniagaan, kawasan pelabuhan dan juga kawasan kota pertahanan. Pengasingan kawasan penempatan bagi tujuan keselamatan menonjolkan pengalaman masa lalu perancang bandaraya ini. Pelbagai kemudahan perniagaan disediakan seperti laluan atau lebuh laluan yang luas dan kedai-kedai jualan yang tersusun selesa untuk perniagaan.

Premis di pasar bandaraya ini
dimiliki oleh penduduk Melaka dan ia dibahagi kepada dua sebahagian untuk
tujuan sewaan ruang perniagaan kepada pedagang dan sebahagian lagi untuk
penginapan pemilik premis. Ini bukan sahaja memudahkan peniaga yang tidak perlu
menguruskan premis perniagaan dan dalam masa sama menguntungkan pemilik yang
mendapat keuntungan bayaran sewa.

Bandaraya Melaka sebelum dibangunkan terdiri dari kawasan paya bakau, nipah dan sagu serta beberapa kawasan kering dan berpasir terletak di tebing utara sungai Melaka dan juga dibahagian selatan bandaraya Melaka. Kawasan daratan bandaraya ini pula terhampar di lembah bukit Melaka dan bukit Cina serta di bahagian utara tebing sungai Melaka. Kawasan daratan bandaraya Melaka secara umumnya adalah terhad dan terletak di sekitar 3 kawasan iaitu di utara, di timur dan juga di selatan bukit Melaka.

Lokasi bukit ini membantu kerja pemantauan keselamatan ke atas bandaraya Melaka dan kawasan sekitarnya. Segala ancaman yang muncul dari arah laut dapat dilihat dengan jelas dari kawasan bukit. Para pelayar dan pedagang menjadikan bukit Melaka sebagai panduan untuk mereka memasuki pelabuhan Melaka. Kawasan bukit-bukit ini adalah zon eksklusif sebagai kediaman diraja Melaka pada masa lalu. Menurut sumber primer dan kajian terdahulu menyatakan secara tradisinya pembinaan istana dibangunkan di kawasan perbukitan. Manakala penempatan penduduk, pedagang dan pembesar terletak di sekitar bukit itu sendiri.

Dari aspek kelautan dan perairan, bandaraya Melaka memiliki kawasan pantai yang memanjang di bahagian barat bandaraya ini. Walau bagaimana pun tidak semua kawasan pantai ini mempunyai teluk seperti di muara sungai Melaka. Kawasan perairan dan pantai bandaraya yang benar-benar sesuai untuk aktiviti kapal berlabuh. Kawasan berlabuh tertumpu dikawasan pantai utara sungai Melaka selain dikawasan muara sungai itu sendiri. Di kawasan tesebut dibina penempatan untuk aktiviti perdagangan dan penginapan bagi pedagang selain dibina kawasan limbungan untuk membaiki kapal-kapal.

Pantai dibahagian selatan amat penting
dijadikan sebagai benteng semula jadi jika berlaku serangan ke atas bandaraya
Melaka dari arah selatan. Tidak hairanlah jika kawasan ini gagal ditembusi oleh
tentera Johor Lama dan juga Bugis dari Riau kerana kepadatan tumbuhan bakau dan
nipah menjejaskan momentum serbuan ke atas kota Melaka dan memberi kelebihan
kepada pihak pertahanan memusnahkan musuh. Pergerakan musuh yang perlahan
akibat selut dan lumpur paya adalah sasaran mudah kepada meriam dan juga peluru
istinggar.

Bandaraya Melaka mempunyai 4 aliran
sungai yang penting untuk tujuan perhubungan dan keselamatan. Bandaraya ini
memiliki tiga buah sungai semula jadi dan sebuah sungai buatan. Sungai Melaka
mempunyai teluk yang dalam membolehkan kapal-kapal dagang bersaiz besar berlabuh.
Kedudukan teluk di muara sungai memberikan perlindungan kepada kapal-kapal
pelayaran dari ancaman ribut. Selain itu kawasan teluk dan sungai Melaka ini turut
menjadi sebahagian dari lanskap keseluruhan bandaraya itu sendiri.

Selain sungai utama terdapat juga sebatang
sungai yang merupakan pecahan kepada sungai Melaka mengelilingi kawasan Upih di
utara bandaraya ini. Sepanjang tebing sungai ini didirikan tembok tinggi untuk
melindungi kawasan daratan Upih yang terbuka kepada ancaman fizikal terutamanya
dari arah timur di kawasan pedalaman Melaka.

Di bahagian selatan bandaraya ini
terdapat sungai Air Leleh. Muara sungai ini berhadapan dengan Pulau Melaka dan
hulunya berakhir di kawasan bukit Cina. Sungai ini merentasi kawasan paya bakau
dan nipah serta tidak memiliki penempatan yang besar dan penduduk yang ramai
seperti dipenempatan lain. Berdasarkan peta yang dilukis oleh pihak Portugis,
hulu sungai Air Leleh ini berdekatan dengan lokasi salah satu istana Melaka.

Sebuah lagi sungai yang terdapat di
bandaraya ini adalah sungai buatan yang dibina mengelilingi kota pertahanan di
bukit Melaka. Sungai ini dibina semasa pendudukan Belanda khusus untuk
meningkatkan rintangan pertahanan kepada pihak musuh yang menyerang kota di
bukit Melaka atau kini dikenali sebagai bukit A Farmosa.

Bandaraya Melaka adalah sebuah
penempatan terancang yang dibina oleh pemerintah Melayu. Ia dibinasecara sistematik dan memanfaatkan
sepenuhnya bentuk muka bumi sedia ada bandaraya Melaka. Ini menjadikan kawasan
bandaraya Melaka begitu disenangi oleh para pedagang yang melalui perairan dan
menjadi pilihan popular untuk persinggahan.

Selepas kejatuhan kota Melaka tidak terdapat kawasan pelabuhan lain yang benar-benar mampu bersaing dengan pelabuhan Melaka dari segi pencapaian bandaraya perdagangan. Walaupun bandaraya ini mempunyai kemampuan secara fizikal mendorong perkembangan ekonomi namun sekatan dan pemulauan ekonomi yang dilakukan oleh pelabuhan lain disekitar perairan Melaka telah menyekat kemajuan pelabuhan Melaka.

RUJUKAN:

Arkib Negara Malaysia. MZ/MX.2 Planta Da Cidade E Povo Acoens De Malaca

Uqbah Iqbal, Nordin Hussin & Ahmad Ali Seman, Sejarah Perkembangan Ekonomi Semenanjung
Tanah Melayu dan Sifat Ekonomi Masyarakat Melayu Era Pra – Kolonial

Mohd Fadzil Othman, Kisah Pelayaran Muhammad Ibrahim Munsyi

Nizamuddin Alias & Rabaah Abdullah, Ligor dan Alam Melayu : Satu Sorotan,
Arkeologi, Sejarah & Budaya

W.G Shellabear, Sejarah
Melayu


Bolehkah Skynet Jadi Realiti Ngeri Yang Memusnahkan Kita?

Tengok kemajuan teknologi sekarang nampak AI ni sebenarnya dah lincah. Sampai saya sebagai penulis sendiri agak bimbang. Benar, AI takkan mampu capai tahap kreativiti setanding manusia. Tapi kerja-kerja asas penulisan macam penterjemahan (Google Translate) pun boleh tahan hasilnya. Beza berbanding kualiti 10 tahun lalu.

Malah AI juga mampu balas-membalas seperti Siri. AI mampu mengagak apa kita suka berdasarkan data-data tertentu. Kita Google jam tangan. Tengok-tengok timbul iklan jam tangan. Dulu kami selalu kena maki katanya letak iklan lucah. Padahal kami tiada kuasa menentukan iklan apa yang naik. Dan iklan-iklan kami pula Google letak ikut search history masing-masing.

Jadi senang kata, AI memang dah ada peranan dalam cara kita fikir dan cara kita bekerja. Apakah satu hari AI akan ambil alih sampai boleh musnahkan kita? Itu persoalannya.

Pertembungan Yang Boleh Membawa Padah

Idea satu hari dunia akan tumpas pada ASI (artificial super-intelligence) bukan benda baru. Sejak abad ke-19 kita dah nampak dah. Tapi tu fiksyen sains. Sekarang nampak ada potensinya. Saintis dah bagi definisi dah pun: “AI Singularity”.

Tapi macam mana AI nak ancam manusia pada ketika AI tiada nafsu? Benar, AI tak boleh rasa marah, benci dan dendam. AI juga tiada kepentingan. Perang hari ni berlaku kerana keinginan dan pertembungan sesuatu kepentingan.

Cuma ada satu benda yang agak merisaukan. Syarikat-syarikat zaman sekarang seolah-olah tengah berlumba-lumba siapa buat AI paling baik (Naude, 2019). Bila syarikat tengah berlumba, tak lama lagi negara juga akan berlumba.

Memanglah harini syarikat “John Co.” lawan “Brandon Co.”, “Louis Co.” dan “Wilson Co.” Tapi berapa lama sebelum empat syarikat ni lawan dengan “Darwin Nunez Co.”, “Harry Maguire Co.” dan “Traore Co.”? Nunez Co. tu tak payah bimbang. Takkan jadi apa punya. Maguire Co. tu masalah besar. Silap-silap bom diri sendiri.

Point kat sini senang jer. Berapa lama sebelum perlumbaan antara-syarikat bertukar jadi perlumbaan antara-negara tengok syarikat siapa paling berjaya. Tiba-tiba Amerika Syarikat, China dan Rusia lawan masing-masing dalam bab AI sampai jadI ASI yang betul-betul kuat hingga boleh ramal masa depan guna kaedah kebarangkalian (probability).

Garisan Selamat Yang Sangat Halus

Buat masa sekarang, kita masih selamat kerana komputer masih belum boleh berfikir. Namun tahap AI sekarang dah sangat bijak dan mampu berhujah (argumentative). Malah ada yang begitu antisosial. Korang tengok hujah balas AI ni:

Malah ada yang mengulit rancangan sangat merbahaya.

Dua balasan kat atas ni menampakkan yang AI mula mengatur langkah berlawanan (opposite way). Kenapa aku nak selesaikan masalah kalau aku boleh tambah masalah? Seolah-olah benda boleh gaduh buat apa bincang.

Mekanisme Yang Wajib Ada?

Ikut apa yang saya bentangkan, saya rasa semua bersetuju yang AI ni sebenarnya penting. Kita takkan mampu menghalang teknologi. Cuba korang suruh Amerika tiba-tiba buang semua nuklear. Apa mereka kata? Mana boleh, Rusia ada nuklear! Suruh Rusia buat benda yang sama, mereka akan petik Amerika.

Technology cannot be stopped. Tapi boleh dikecapi untuk lawan musuh. AI ni adalah suatu teknologi yang wajib ada supaya dapat melawan kemampuan AI negara lain. Namun buat masa sekarang, AI nampaknya ada kat lapisan-lapisan sosial. Malah dalam sektor pertahanan juga ada untuk melatih tentera, memantau, menentukan senjata apa sesuai untuk geografi mana, logistik dsb. (Edwards, 2022).

Untuk sesuatu insiden ngeri berlaku secara tiba-tiba, potensinya ternyata ada – cuma selagi mana tiada saintis gila, selagi tu kita selamat. Sebab tu saya kata, garisan selamat kita sebenarnya sangat halus. Lawaknya, itulah sifat sesuatu deterrent. Apa yang boleh musnahkan kita akan menjaga kita.

Penulis Zamir Mohyedin sebenarnya ada meluaskan konsep AI dalam bukunya GENESIS II: SAPIEN & NEO MANUSIA. Teori beliau bawa sebenarnya jauh lagi menarik daripada post ni. Maka jom kita baca buku tu untuk mengenali tahap keupayaan manusia: https://bit.ly/3e1Er20

RUJUKAN:

Edwards, D. (2022, Mei 2). 7 roles of artificial intelligence in the defense sector. Robotics & Automation.

Naude, W. (2019, Ogos 22). Singularity: how governments can halt the rise of unfriendly, unstoppable super-AI. The Conversation.


Mengapa Perempuan Straight Minat Membaca Manga Homoseksual

Anime/manga ‘yaoi’ (boleh juga dibaca: gay atau cinta antara lelaki) semakin meningkat. Boleh tengok di laman-laman anime, betapa bersepahnya anime ini. Audien untuk anime ini adalah wanita. Ya, wanita ‘straight’. Golongan ini dipanggil sebagai ‘Fujoshi’. Aku guna perkataan ‘fujoshi’ selepas ini. Ia tak sebanyak genre ‘yuri’ (boleh juga dibaca: lesbian). Yang aku pun tak pasti demografi penontonnya. Aku sebenarnya baca pasal ini tadi di beberapa buah forum. Aku tertanya-tanya kenapa perempuan ‘straight’ minat baca manga genre homoseksual? Ini aku tak dakwa-dakwa sebab di timeline Facebook aku memang ada orang macam ini.

1. Aku pergi pada dapatan psikologi dulu.

Perempuan-perempuan ini secara umumnya menolak perlakuan homoseksual, tetapi mereka tak mahu prejudis terhadap golongan ini. Tak mahu prejudis terhadap golongan ini tak apa dari sudut agamanya, tapi mereka ini secara tak sedar tak mahu juga prejudis terhadap tingkah laku dan perbuatan permukaan yang menjurus pada homoseksual.Ini yang membuatkan kesedaran mereka cenderung minat terhadap genre-genre macam ini. Walaupun secara permukaan mereka tak selesa dengan homoseksual, tetapi secara tak sedar mereka cenderung meminati benda itu.

Mereka nak buktikan secara tak sedar bahawa mereka tak ‘rasis’ terhadap golongan ini. Aku baca forum di Quora, ramai juga yang bagi jawapan ‘tak salah menontonnya’ dan ‘ia tak memberikan mudarat pada sesiapa’ dan ‘ia tak kacau periuk nasi kau’. Ini jawapan paling lemah aku dapat bila ada orang utarakan soalan ‘kenapa minat yaoi’. Aku sambung. Tak banyak anime yang membawa idea Hayao Miyazaki, iaitu menaikkan kekuatan wanita. Kebanyakan anime/manga menunjukkan wanita seperti drama puteri Cinderella dan Rapunzel yang lemah dan mahu diselamatkan. Fujoshi tak dapat nak menerima peranan wanita yang lemah. Jadi, mereka lebih selesa kalau elemen ‘lemah’ ini ditunjukkan pada lelaki. Dalam Yaoi, secara tipikalnya, ada watak lelaki maskulin dan ada watak lelaki feminin yang ada perasaan ‘romantik’ antara satu sama lain.

Lelaki feminin ini akan ada tingkah laku ‘submissive’ dan ‘helpless’ seperti kebanyakan wanita dalam genre popular. Bagi fujoshi, elemen ‘wanita lemah’ memberikan mereka rasa tak selesa dan ‘terancam’ dalam kerangka sosial. Yang menariknya, fujoshi juga tak mahu ada wanita ‘lemah’ dalam karya fiksyen walaupun dalam karya itu heroinnya adalah wanita yang ‘kuat’.Mereka juga tak mahu berlaku persaingan antara wanita dan wanita. Bagi mereka ini adalah suasana ‘ancaman’. Elemen ini tidak ada dalam genre ‘yaoi’. Jadi, secara realitinya, tak logik kalau tiada wanita ‘lemah’ begini. Tapi mereka tak suka, jadi elemen ‘kelemahan’ itu diletakkan pada lelaki dan lelaki ini pula bercinta dengan lelaki ‘kuat’.

2. Dapatan dari sudut percetakan manga di Jepun

Genre Yaoi ini kira muncul apabila ada penciptaan watak-watak lelaki ‘cantik’. Macam mana lelaki ‘cantik’? Kau orang Google ‘Prince of Tennis’. ‘Trend’ dalam kalangan Fujoshi bermula apabila dalam manga-manga Shounen macam Naruto, One Piece dan Bleach terdapat elemen yang menggerakkan ‘otak’ Fujoshi. Contohnya elemen lelaki ‘cantik’, lelaki ‘lembut’. Malah persahabatan antara Naruto dan Sasuke pun boleh menyebabkan fujoshi berfantasi secara berlebihan. Padahal, target genre Shounen bukanlah untuk golongan fujoshi.

Demografi penonton fujoshi menjadi lubuk keuntungan syarikat Jepun seperti Jump. ‘Turning point’-nya bermula daripada anime Prince of Tennis (PoT) PoT tidak dicipta untuk fujoshi, dan demografi penontonnya adalah luas. PoT jadi popular dan ia juga popular dalam kalangan fujoshi kerana elemen lelaki ‘cantik’. Kebetulan pula, kuasa membeli dalam kalagan fujoshi sangat tinggi untuk anime itu. Shonen Jump mula fokuskan produk mereka pada golongan wanita. Jadi, sekarang banyaklah keluar anime-anime macam ini. Lelaki ‘cantik’ dan hubungan super-platonik antara lelaki. Ada yang fokuskan pada benda itu semata-mata, ada juga yang sekadar masukkan ia sekadar ‘fan-servie’.

Secara realitinya, fujoshi akan dakwa mereka suka manga yang memang bukan untuk mereka, tapi untuk semua. Yang plotnya dan perkembangan wataknya menarik. Tapi, pada masa yang sama mereka akan ada kecenderungan dan berharap dalam manga itu ada elemen-elemen yaoi.
Kalau ada pandangan peribadi, sila-lah komen.


Ser*ngan Siber Sama Bahaya Dengan Ser*ngan Nuklear

Mungkin ramai orang di seluruh dunia bimbang dengan tekanan ser4ngan nuklear. Tetapi mungkin ramai tidak menyedari bahawa ser4ngan siber terus memberikan kesan yang amat teruk. Kebanyakan insiden yang berlaku melibatkan ser4ngan siber, penjenayah siber melakukan ser4ngan lebih daripada mencuri maklumat.

Ser4ngan nuklear dapat menghancurkan manusia dalam jarak 100 kaki dengan pantas. Ser4ngan siber pula lebih perlahan, tetapi ser4ngannya lebih luas skalanya berbanding ser4ngan nuklear yang boleh mengkibatkan kemalangan, malah kematian. Mari kita lihat insiden-insiden ser4ngan siber yang berlaku di U.S baru-baru ini.

Pada tahun 2016, penggodam (hacker) mengawal loji rawatan air dan telah mengubah campuran kimia yang bertujuan untuk membersihkan sumber air. Sekiranya campuran kimia tersebut diubah tanpa pengetahuan pihak berkuasa, sumber air minuman penduduk U.S. boleh keracunan. Malah, mampu sampai ke tahap kekurangan sumber air untuk digunakan.

Pada tahun 2016 dan 2017, penggodam memadamkan sumber kuasa di Ukraine. Ser4ngan ini tidak terlalu serius kerana tiada peralatan yang dimusnahkan pada ketika itu walaupun penggodam tersebut mempunyai kemampuan untuk itu. Pihak berkuasa merasakan tindakan tersebut hanya bertujuan untuk menyampaikan mesej.

Pada tahun 2018, penjenayah siber yang tidak diketahui pernah mengakses sistem elektrik U.K. Pada Ogos 2017, loji petrokimia Arab Saudi pernah diserang oleh penggodam yang cuba untuk memusnahkan peralatan-peralatan di loji tersebut. Beberapa bulan kemudian, penggodam mematikan sistem perpaipan minyak dan gas di seluruh U.S.

FBI sendiri pernah memberikan amaran bahawa penggoadam turut mengancam fasiliti nuklear. Fasaliti nuklear yang dirampas akan mengaibatkan pelepasan bahan radioaktif, bahan kimia, malah peletupan nuklear. Ser4ngan siber mampu mengakibatkan insiden di Chernobyl berualng – letupan nuklear yang mengakibatkan 50 kematian dan pemindahan seramai 120,000 orang. Kawasan tersebut tidak dapat didiami sehingga beribu-ribu tahun.

RUJUKAN:

A Major Cyber Att4ck Could Be Just as Deadly as Nuclear Weapons, Says Scientist. https://www.sciencealert.com/a-major-cyber-attack-could-be-just-as-damaging-as-a-nuclear-weapon


Rakyat Malaysia Perlu Formula Subsidi Baru?

Sejak kebelakangan ini, rakyat Malaysia dikejutkan dengan masalah bekalan global. Macam-macam hal terjadi. Jadi Rafizi Ramli pun mencadangkan kita buat “stok penimbal” iaitu beli dan simpan keperluan rakyat secara pukal. Tak kisahlah apa keperluan tu – makanan, petrol, diesel dan sebagainya.

Kemudian kita dikejutkan dengan tindakan berani dan kurang popular kerajaan yang telah menarik kembali subsidi minyak. Situasi itu membuatkan rakyat terasa seperti dipijak-pijak kerana kenaikan harga minyak akan memberikan kesan secara langsung kepada kos sara hidup. Walau bagaimanapun, kerajaan pantas merespon bahawa minyak paket 1kg masih lagi diberikan subsidi. Bagi minyak botol pula, kerajaan telah menarik balik subsidi yang telah diberikan ketika PKP dulu. Jadi rakyat masih lagi boleh menikmati subsidi minyak dengan membeli minyak paket.

Tapi masalahnya sekarang, minyak paket selalu habis dan minyak botol pula mahal sangat hingga mencapai RM40 untuk 5kg.

Di pihak kerajaan, mereka telah membekalkan 45000 tan minyak masak paket setiap bulan bagi meringankan beban rakyat. Ada yang cakap masih tak cukup tetapi secara matematiknya, setiap rakyat Malaysia akan dapat 1.5kg minyak masak paket untuk seorang. Bagaimana pula dengan peniaga dan beberapa sektor yang mengguna pakai minyak sawit? Jawapannya mereka perlu beli minyak botol kerana akan digunakan dalam kuantiti yang banyak. Secara tidak langsung, kita sebagai rakyat akan turun terkesan.

Apabila harga minyak masak semakin naik, harga barangan terutamanya makanan secara keseluruhannya akan meningkat. Jadi peningkatan itu akan membuatkan kos sara hidup semakin tinggi dan kita tidak miliki wang yang cukup untuk bertahan sehingga ke gaji seterusnya. Untuk meringankan beban rakyat, kerajaan wajib memberikan subsidi.

Kenapa kita sangat bergantung kepada subsidi? Boleh ke alam sebalik mata ke kalau tak ada subsidi?

Pemberian subsidi adalah bertujuan untuk meringankan beban rakyat. Sebagai contoh kembalinya subsidi petrol terhadap ron95 telah membuatkan kita semua menarik nafas lega disaat harga minyak mentah naik melambung. Ditambah pula negara kita adalah car oriented country dan turun naik harga petrol terus akan memberikan kesan. Bayangkan jika harga petrol diapung seperti sebelum ini, pasti kita akan terkejut beruk kerana ron95 boleh mencapai RM4 untuk 1 liter.

Bukan itu sahaja, pelaksanaan subsidi melalui pertanian dapat membantu para petani berkembang daripada ekonomi sara diri kepada komersial. Bahasa mudahnya, subsidi akan dapat memudahkan petani untuk mengeluarkan hasil pertanian dengan lebih banyak dan pantas. Lebihan hasil pertanian itu boleh dipasarkan lantas meningkatkan ekonomi penduduk. Kesannya, negara pula tidak akan berdepan dengan masalah food security.

Bagi golongan nelayan pula, subsidi memang sangat diperlukan bagi membantu mereka mendapatkan bot dan peralatan yang lebih canggih. Sepertimana yang kita tahu, pendapatan nelayan adalah tidak menentu dan tidak cukup untuk dapatkan peralatan terkini. Dengan adanya subsidi daripada kerajaan, para nelayan dapat menangkap lebih banyak ikan lantas pendapatan mereka meningkat. Secara tidak langsung, peningkatan pendapatan membuatkan kehidupan lebih ceria.

Senang cerita, subsidi dan rakyat Malaysia ini bagaikan aur dengan tebing kerana kedua-duanya saling memerlukan. Walau bagaimanapun, kerajaan ada pandangan tersendiri terhadap pemberian subsidi. Kerajaan menyatakan subsidi tidak dapat dinikmati secara sepenuhnya oleh golongan sasaran. Betul ke macam gitu?

Kebiasaannya, minyak bersubsidi seperti ron95 akan diisi oleh golongan B40 yang menggunakan kereta kompak seperti Axia dan Saga. Masalahnya sekarang golongan kaya yang pakai Mustang sewa dan Honda ketam turut nikmati ron95 setelah harga ron97 naik. Kereta golongan kaya ini miliki tangka yang besar dan pasti mereka akan lebih banyak isi minyak. Bermakna subsidi minyak banyak dinikmati golongan kaya berbanding B40.

Di samping itu, kerajaan telah mengeluarkan begitu banyak duit untuk menyerap segala kos subsidi. Antaranya adalah kerajaan telah membelanjakan RM14.4 bilion setahun hanya untuk subsidi ron95 sahaja. Manakala bagi minyak masak, kerajaan terpaksa membelanja sekitar RM4 bilion.

Dengan duit sebanyak itu dan ketidaksampaian subsidi kepada yang layak, itu kelihatan seperti sebuah kerugian. Jadi kerajaan ni kejamlah, bantu rakyat pun dikata rugi. Sebenarnya dengan jumlah sebanyak itu kerajaan boleh berikan lebih banyak bantuan kepada yang layak. Malah kemudahan infrastruktur boleh dibina dan dinaiktaraf dengan mudah.

Namun macam biasa, kerajaan belum cukup gila untuk tarik segala subsidi seperti dibuat oleh negara-negara maju. Kita pula beranggapan subsidi adalah cinta sejati. Tanpa subsidi, kita akan sepi.

RUJUKAN:

Bernama. (2022, Jun 25). Subsidi 2022, RM77.3 bilion terbesar dalam sejarah, menurut menteri kewangan. Free Malaysia Today. Dipetik daripada https://www.freemalaysiatoday.com/category/bahasa/tempatan/2022/06/25/subsidi-2022-rm77-3-bilion-terbesar-dalam-sejarah-menurut-menteri-kewangan/

Iwan Shu-Aswad Shuaib. (2019, Oktober 19). Subsidi untuk rakyat hidup selesa, ketahui fakta penting mengenai inisiatif ini. Mstar. Dipetik daripada https://www.mstar.com.my/klik/2019/10/17/kpdnhep-subsidi

Nurhazwani Mohd Ali, Mustazar Mansur & Hazrul Izuan Shahiri. (2022). Kesan kos input pengeluaran terhadap perubahan harga minyak masak sawit di Malaysia. Jurnal Dunia Pengurusan, 4(1), 85-96. https://myjms.mohe.gov.my/index.php/jdpg

Wai Tee. (2022, Mac 29). Siapa sebenar nikmati barangan bersubsidi? Sinar Harian. Dipetik daripada https://www.sinarharian.com.my/article/195211/BERITA/Nasional/Siapa-sebenar-nikmati-barangan-bersubsidi

Zaimah Ramli & Nurul Anisya Mohd Rabani. (2017). Kepuasan terhadap subsidi dan kesejahteraan hidup komuniti nelayan. Geografi, 5(3), 41-45. http://ojs.upsi.edu.my/index.php/GEOG


Sejarah Sambutan Hari Pekerja

May Day adalah sambutan pada tarikh 1 Mei yang penuh dengan sejarah perjuangan para pekerja. Namun begitu, 1 Mei tidak semestinya tertakluk kepada sambutan May Day. Bagi sesetengah negara, 1 Mei adalah sambutan yang melibatkan kebudayaan kaum bagi menyambut ketibaan musim baru. Masuk abad ke-19 Masihi, 1 Mei menjadi Hari Pekerja Sedunia sempena memperingati perjuangan pekerja mengurangkan twmpoh masa bekerja sehingga 8 jam.

Untuk artikel ini, kita membincangkan tentang sambutan kebudayaan hingga ke sejarah perjuangan pekerja pada 1 Mei.

FESTIVAL BELTANE

Bagi kaum Celts yang menetap di Kepulauan British, 1 Mei adalah tarikh yang penting dalam setahun untuk menyambut festival musim bunga iaitu Festival Beltane. 1 Mei menjadi membahagikan waktu setahun kepada dua bahagian: Kegelapan dan Cahaya.

Festival ini dimulakan dengan membakar unggun api, simbolik cahaya untuk melengkapkan ritual festival Beltane, kemudian mengembalikan cahaya dan kesuburan kepada dunia.

Setelah para tentera Rom menakuk Kepulauan British, sambutan Festival Beltane diubah menjadi sambutan yang berlangsung selama 5 hari, dinamakan sebagai Hari Floralia. Hari Floralia disambut bagi menyembah dewi bunga iaitu Flora. Festival baru ini berlangsung pada 20 April dan 2 Mei, bercampur dengan budaya Festival Beltane.

HARI TARIAN MAYPOLE

Tarian Maypole adalah tarian tradisi orang Eropah pada fasa pertengahan Eropah. Asal-usul tarian ini tidak diketahui namun tarian ini menjadi tarian festival yang disambut pada 1 Mei setahun sekali.

Tarian Maypole adalah tarian yang melibatkan tiang tinggi yang dihiasi dengan barisan kain panjang berwarna-warni, kemudian hujung barisan kain ini ditarik oleh penduduk dan menari mengelilingi tiang tersebut, dengan memakai hiasan kepala.

Sejarahwan percaya bahawa asal-usul tarian Maypole ini berkait dengan festival kesuburan, di mana tiang disimbolkan sebagai kesuburan lelaki, manakala bakul dan hiasan bunga di kepala para penduduk yang menyambut disimbolkan sebagai kesuburan wanita.

Kemudian, tarian Maypole ini disebar ke Dunia Baru atau benua Amerika walaupun mendapat tentangan oleh penganut Kristian bermazhab Puritan yang menetap di sana. Sehingga kini, Eropah, AS, dan Kanada menyambut Hari Tarian Maypole bagi meneruskan tradisi nenek moyang mereka.

HARI PEKERJA SEDUNIA

Pada abad ke-19 Masihi, ketika AS berada pada fasa revolusi perindustrian, beribu-ribu pekerja lelaki, wanita, dan kanak-kanak meninggal dunia setiap tahun akibat keadaan kerja yang memilukan dan waktu kerja yang begitu panjang iaitu 14-16 jam sehari.

Untuk menamatkan kesengsaraan pekerja industri ini, organisasi Federation of Organized Trades and Labour Unions (sekarang dikenali dengan nama American Federation of Labour, atau AFL)mengadakan pertemuan di Chicago pada 1884. Kemudian organisasi itu bersepakat bahawa mulai 1 Mei 1886, waktu kerja dipendekkan sehingga 8 jam sehari.

Tahun seterusnya, kesatuan tukang jahit bernama Knights of Labor (yang kemudian menjadi kesatuan pekerja paling besar pada waktu itu) menyokong usul organisasi AFL dan mengajak para pekerja untuk berdemonstrasi.

Pada 1 Mei 1886, seramai 400,000 orang pekerja turun padang berarak bagi mengangkat usul AFL tentang pengurangan waktu kerja.

INSIDEN HAYMARKET

Sejak demosntrasi 1 Mei itu, tidak ada pertumpahan berd4rah berlaku kerana demonstrasi itu bersifat aman agar kerajaan mengambil tindakan menerima usul pekerja. Namun insiden berlaku apabila mesyuarat pekerja yang berlangsung di logi McCormick Harvester Co. Diserbu oleh pihak polis Chicago dan mencederakan 6 orang ahli mesyuarat.

August Spies yang mengetuai mesyuarat tersebut mengarahkan para pekerja berkumpul di Haymarket Square pada keesokan hari untuk membantah keganasan polis. Setelah ketibaan polis untuk membubarkan demonstrasi tersebut, bom dinamik meletus sehingga mencederakan 6 anggota polis. Dari sini berlaku perbalahan berd4rah antara polis dan pekerja.

Akhirnya, dari insiden tersebut 8 orang anarkis dan sosialis ditangkap untuk disoal siasat. Sepanjang perbicaraannya, kelapan-lapan tertuduh mempunyai alibi sendiri dan tiada antara mereka melontor bom itu. Di akhir perbicaraan, kesemua tertuduh didapati bersalah dan 7 orang dihukum gantung sampai m4ti manakala seorang tertuduh lagi dipenjara selama 15 tahun.

Akibat dari hukuman berat sebelah ini, 4 orang pejuang digantung manakala seorang lagi membvnuh diri di dalam penjara. Baki tiga orang pejuang lagi dipendekkan tempoh penjara setelah permohonan pengampunan diterima.

Beberapa tahun setelah Insiden Haymarket, kesatuan sosialis dan parti pekerja Eropah berhimpun dan memulakan demonstrasi besar-besaran bagi memperingati para pejuang Haymarket. Pada tahun 1890, seramai lebih 300,000 orang berhimpun dan berarak di London. Dari sinilah 1 Mei diisytiharkan sebagai Hari Pekerja, perlahan-lahan menjadi Hari Pekerja Sedunia.

Inilah sejarah sambutan May Day. Kepada frontliner, selamat Hari Pekerja Sedunia saya ucapkan atas pengorbanan kalian untuk tidak berhenti merawat pesakit dan membendung penyebaran virus ketika wabak COVID-19 masih lagi mengancam dunia. Tidak lupa juga kepada seluruh kaum pekerja yang bertungkus-lumus bekerja demi sesuap nasi untuk diri dan keluarga. Salam May Day!

RUJUKAN:


Japan Sinks: Drama Jepun Ini Paparkan Sisi Gelap Betapa Korupnya Jepun

Apabila bercakap tentang Jepun, pasti banyak perkara hebat mengenai negara itu akan bermain di fikiran kita.

Antaranya seperti anime, bola sepak dan bermacam lagi. Malah Jepun juga dijadikan sebagai model bagi negara Asia lain untuk bersaing dengan negara barat-barat.

Namun disebalik segala kehebatan Jepun ini, adakah mereka sangat sempurna?

Sebenarnya Jepun sama sahaja seperti negara lain kerana mereka ada sisi gelap tersendiri tetapi kita sahaja lalai.

Buktinya dalam series Japan Sinks: People Of Hope, Jepun miliki sisi gelap yang kita sendiri akan terkejut. Bahkan mungkin sisi gelap itu sama sahaja dengan negara kita.

Sebelum itu secara asasnya Japan Sinks: People Of Hope menceritakan tentang masalah alam sekitar yang melanda Jepun sehingga membuatkan hampir keseluruhan negara itu tenggelam.

Dalam series itu, kita akan melihat bagaimana Keshi Amami yang merupakan wakil kementerian alam sekitar dalam Japan Future Promotion Council berusaha menyelesaikan masalah ini biarpun dilanda pelbagai halangan.

Jadi apa sisi gelap Jepun yang wujud dalam series Japan Sinks: People Of Hope?

Adakah dalam series itu ada parti politik Jepun yang cerita tentang kereta terbang bagi menyelamatkan diri daripada tenggelam?

Jawapannya tidak kerana watak Profesor Tōru Sera telah menyembunyikan fakta sebenar bahawa wilayah Kanto akan tenggelam.

Biarpun watak Dr Yusuke Tadokoro cuba memberitahu rakyat mengenai pemendapan Kanto, malangnya dia anggap sengaja menimbulkan panik.

Semuanya terlerai apabila maklumat itu disebarkan oleh wartawan iaitu watak Minori Shiina melalui surat khabar. Hal itu membuatkan kerajaan akhirnya terpaksa mengakui bahawa wilayah Kanto akan tenggelam.

Setelah barisan kabinet Jepun mengetahui Kanto akan tenggelam, mereka sangat lambat bertindak kerana mahu rancangan dijalankan secara berperingkat.

Malah kesemua ahli dalam Japan Future Promotion Council turut bersetuju dengan saranan kerajaan kecuali Keshi Amami.

Jadi pilihan yang dia ada hanyalah bocorkan maklumat pemendapan Kanto kepada pihak media bagi mengugut kerajaan jalankan kerja dengan cepat.

Keshi Amami merupakan satu-satu ahli dalam Japan Future Promotion Council yang bukan berasal daripada keluarga T20 dan anak-beranak bekas menteri.

Dia hanyalah anak seorang nelayan yang sangat kuat melawan pemerintah. Walau bagaimanapun keberadaanmKeshi Amami di dalam Japan Future Promotion Council adalah atas ehsan Profesor Tōru Sera.

Senang cerita dekat Jepun kalau nak dapat jawatan yang tinggi dalam kerajaan, anda perlu berasal daripada keluarga kaya, anak menteri dan baik dengan orang berjawatan tinggi.

Bezanya cuma kroni-kroni yang dilantik ini berjaya jalankan tugas mereka dengan baik.

Watak Eiichi Higashiyama yang berperanan sebagai perdana menteri dalam series ini sebenarnya mengamalkan pendekatan populisme.

Buktinya selepas sahaja sebahagian daripada Kanto telah tenggelam, perdana menteri telah melawat salah satu pusat pemindahan.

Di situlah perdana menteri berucap akan menjaga rakyat dan beramah-mesra dengan mereka.

Padahal Eiichi Higashiyama digambarkan sebagai perdana menteri yang lemah kerana gagal mengesan pemendapan Kanto dengan lebih awal.

Malah dia juga sangat tidak konsisten dalam membuat keputusan sehingga memberi kesan buruk kepada Jepun.

Tapi dia tutupi kelemahan itu dengan menunggang nama rakyat.

Eiichi Higashiyama boleh dikata berfungsi sebagai perdana menteri boneka hanya kerana tidak mahu kehilangan sokongan ahli parlimen.

Paling teruk sekali perdana menteri boleh dikawal sesiapa sahaja. Buktinya watak Gen Satoshiro yang merupakan timbalan perdana menteri telah meletakkan Shuya Naganuma bagi mengawal tindak-tanduk Eiichi Higashiyama.

Eiichi Higashiyama juga perlu meminta kebenaran kepada Gen Satoshiro untuk buat apa-apa dasar untuk negara Jepun.

Malah ada ketika, Keshi Amami berjaya mengawal Eiichi Higashiyama agar dapat memberikan persetujuan kepada tindak-tanduk Japan Future Council bagi menghadapi pemendapan Kanto.

Tapi dia masih lagi tidak dilihat sebagai boneka kerana dipengaruhi oleh orang yang pakar dalam beberapa bidang.

Kalau kita lihat negara lain pula, perdana menteri terlihat seperti badut kerana dipergunakan oleh orang rumah.

Kesimpulannya, setiap negara di dunia ini sebenarnya sangat korup.

Senang cerita, anda korup tapi mampu jalankan kerja dengan baik? Anda akan jadi Jepun dan Korea Selatan. Anda korup dan buat kerja pun sambil lewa, maka anda akan jadi Filipina.


Kenapa Sweden Masih Belum Lockdown Negaranya?

Berdasarkan statistik Pertubuhan Kesihatan Sedunia (WHO), hampir satu pertiga penduduk dunia kini sedang menjalani perintah berkurung atau perintah kawalan pergerakan (PKP) sebagai langkah memerangi Covid-19

Tetapi ada satu negara Eropah yang memilih untuk tidak melaksanakan PKP walaupun bergelut dengan lebih 5500 kes Covid-19 dan 300 kem4tian. Kalau dilihat dari mata kasar, kehidupan nampak normal di Sweden di sebalik penjarakan sosial, kerja dari rumah dan kuarantin bagi golongan yang berisiko dijangkiti wabak berkenaan.

Tak percaya? Boleh tonton video ini:

Bagi syarikat berkaitan kerajaan (GLC) iaitu Stockholm Business Region (SBR), mereka mendedahkan 90% perniagaan bermodal tinggi terus beroperasi seperti biasa di sebalik penularan Covid-19. Perkara ini dicapai berikutan tenaga kerja yang celik teknologi dan budaya kerja Sweden yang mempromosikan kerja dari jauh dan waktu kerja yang fleksibel.

Menurut CEO SBR, Staffan Ingvarsson, semua syarikat mempunyai kebolehan untuk berbuat demikian dan melakukannya, sekaligus membolehkan mereka terus menyumbang kepada pertumbuhan ekonomi negara.

Jika dilihat kenyataan Ingvarsson ini, ia sebenarnya mendedahkan strategi Stockholm dalam mendepani wabak Covid-19 iaitu kebertanggungjawaban diri. Bagi pakar-pakar kesihatan dan ahli-ahli politik, mereka berharap strategi ini berkesan tanpa perlu beralih kepada perintah berkurung atau PKP.

Sebagai tukaran kepada arahan lebih tegas, pelbagai panduan dikeluarkan dari hal kerja dari rumah hinggalah penjarakan sosial dan mengelak melakukan perjalanan yang tidak penting.

Semasa berucap kepada rakyat pada hujung minggu lepas, Perdana Menteri Stefan Lofven berkata, “Kita ialah orang dewasa yang sepatutnya berperangai seperti orang dewasa. Tidak menyebarkan panik atau khabar angin. Tiada siapa bersendirian dalam krisis ini tetapi setiap individu mempunyai tanggungjawab berat.”

Kebertanggungjawaban diri boleh dicapai sekiranya wujud unsur percaya antara rakyat dengan kerajaan dan sebaliknya. Atas sebab inilah, ini mendorong orang tempatan untuk mematuhi semua garis panduan kerajaan secara sukarela dan penuh disiplin.

Faktor demografi turut memainkan faktor penting dalam pendekatan ini. Tidak seperti isi rumah di sesetengah negara beriklim Mediterranean, purata bilangan isi rumah Sweden ialah seorang sekaligus mengurangkan risiko jangkitan Covid-19 sesama keluarga.

Satu lagi sebab Sweden belum berkeinginan melaksanakan perintah berkurung atau PKP berikutan keperluan menyeimbangkan kesihatan fizikal dan mental yang baik. Dua perkara ini amat membantu rakyat dalam memerangi wabak Covid-19.

Namun, ada juga yang mempersoalkan langkah ini seperti pakar epidemeologi dari Institut Karolinska, Dr Emma Frans. Walaupun beliau mengakui ramai mematuhi garis panduan yang diperkenalkan kerajaan, Frans meminta Stockholm memberi panduan lebih jelas dari segi interaksi di tempat awam seperti gimnasium dan kedai-kedai berikutan masih ada yang tidak mematuhi penjarakan sosial.

Untuk melakukan perkara sama di Malaysia, agak sukar untuk dilakukan. Pertama, rasa kebertanggungjawaban diri dan kolektif masih rendah dalam kalangan rakyat seperti yang diterjemahkan dalam bentuk ratusan orang yang ditahan akibat melanggar PKP.

Kedua, budaya waktu kerja fleksibel dan kerja dari jauh (rumah/semasa bercuti) masih lagi asing dan baru hendak bertapak sejak beberapa tahun lepas. Justeru, untuk meniru bulat-bulat pendekatan Sweden ini merupakan sesuatu yang sukar.

Tetapi ada satu benda yang kita boleh ambil dari Sweden iaitu mencontohi sikap tanggungjawab dan disiplin mereka dalam mendepani wabak Covid-19 semasa PKP. Dua sikap ini penting jika kita mahu mengurangkan bilangan kes Covid-19 seperti diaspirasikan Kementerian Kesihatan Malaysia dan mengembalikan kehidupan menjadi normal seperti sediakala.

Walau bagaimanapun, kalau sudah sikap umpama baghal yang hanya akan patuh bila dimarahi atau dipukul, maka bersedialah menerima layanan sedemikian jika itu harga yang perlu dibayar dalam memenangi peperangan menentang wabak Covid-19…

RUJUKAN:

Savage, Maddy. (2020). Lockdown, what lockdown? Sweden’s unusual response to coronavirus. BBC News. https://www.bbc.com/news/world-europe-52076293


Muzik Tulang: Cara Rakyat Soviet Seludup Masuk Muzik Amerika

Bayangkan anda seorang penduduk di Kesatuan Republik Sosialis Soviet, yang lebih dikenali sebagai USSR. Di empayar tersebut, seluruh bahan media yang tak mempunyai idea komunis sejagat, atau mempunyai elemen kapitalis pasti akan diharamkan daripada disiar.

Tapi, anda minat dengan satu lagu sedap ni bertajuk I Wanna Hold your Hand – The Beatles daripada radio luar USSR. Itu pun kadang kala pemerintah USSR akan ‘flip flop’ sekejap haramkan radio luar sekejap benarkan. Jadi, nak tak nak anda perlu beli rekod vinyl lagu tersebut. Malangnya, rekod tersebut juga diharamkan di USSR. Jadi, nak dapat mana rekod tu?

Usah bimbang. Selagi mana filem sinaran X masih ada, penyeludup ada jawapannya.

Kita sambung balik kisah awal sebentar tadi, ya, rekod muzik lagu yang diharamkan tu boleh sahaja dibeli di pasaran gelap, tapi sudah pasti harganya melambung tinggi daripada biasa. Itu pun agak sukar untuk dapatkan rekod vinyl original melainkan anda ada pekerjaan yang membolehkan anda kerap melawat dunia luar seperti tentera dan pelaut. Jadi, penyeludup ni dengan kreativiti mereka cuba untuk mencetak rompak rekod rekod ini dengan harga yang lebih murah.

Kebetulan pada waktu tersebut, pemerintah Soviet menyuruh semua hospital di USSR untuk membuang segala gambar sinaran X dek sifatnya yang senang terbakar. Jadi, campur lambakan gambar dan filem terpakai sinaran X dengan buah fikiran penyeludup ini dan boom! Dapatlah ‘bootleg copy ori’ lagu The Beatles tersebut dalam bentuk rekod yang dipanggil ‘muzik tulang’.

Detik asal muasal dan siapa yang mulakan budaya cetak rompak muzik tulang ini tak diketahui. Namun, fakta yang konsisten berkenaan hal ini ialah ia dimulakan oleh sekumpulan ‘hipster’ Russia yang dipanggil ‘Stilyaga’ (stylehunter).

Di sebalik dunia monotona USSR yang cuba menerapkan masyarakat dengan nilai komunisme, terdapat sekumpulan pemuda lawan budaya (counterculture) yang berpakaian seperti orang Barat dan Amerika Syarikat, yang berbicara seperti orang Amerika, yang suka mendengar lagu Elvis Presley, dan juga suka mengunyah gula gula getah seperti pelakon James Cagney, pelakon terkenal A.S. pada era tersebut.

Untuk menyimpan dan menyebarkan rekod vinyl kegemaran mereka, kumpulan Stilyaga ini mencetak rompak yang diharamkan kepada gambar dan filem sinaran X yang terpakai. Memandangkan kebanyakannya mempunyai imej tulang pesakit, maka rekod cetak rompak ini dipanggil ‘muzik tulang’. Di USSR, ia juga dikenali sebagai ‘roybra’ yang bermaksud ‘tulang rusuk’.

Kemudian, datang pula geng pencetak rompak terkenal yang dipanggil geng Golden Dog. Sekitar tahun 1946, ahli Golden Dog bernama Ruslan Bogoslowski dan Boris Taigin cuba bereksperimentasi dengan alat gramofon lama dan rekod daripada gambar/filem terpakai sinaran X, yang membawa kepada muzik tulang ini.

Barangkali inilah rujukan tertua berkenaan pasaran gelap ini, yang juga selari dengan zaman Stilyagi. Untuk menambahkan nilai estetika muzik tulang, mereka menampal kolaj buatan mereka ke atas muzik tulang itu. Hasilnya ialah rekod cetak rompak yang kelihatan seperti rekod asli.

Di sebalik kisah ini, industri bawah tanah muzik tulang ini juga tak terlepas daripada ‘urban legend’ dan kisah seram. Contohnya, ada sesetengah daripada muzik tulang ini mempunyai rakaman suara yang memaki anda di pertengahan lagu kerana membeli produk yang diharamkan oleh USSR. Ada yang mengatakan ia dibuat oleh agen USSR untuk menegah industri ini, dan ada juga yang mengatakan ia adalah jenaka yang sengaja dibuat oleh penyeludup.

Namun, daripada kisah ini kita boleh belajar banyak perkara daripada geng penyeludup tersebut. Pertamanya, muzik dan seni budaya akan sentiasa menjadi suara dan senjata lunak yang ampuh, sebagaimana keterdesakan pihak USSR dalam mengharamkan elemen bukan komunisme dan juga budaya penyeludupan muzik luar yang secara tak langsung meruntuhkan USSR dek rakyat mereka yang menyukai seni budaya Barat.

Keduanya, walaupun kisah ini penuh dengan elemen humor, perlu diingatkan perkara yang sama masih lagi berlaku pada negara komunis, cumanya negara tersebut bukanlah USSR, tapi Republik Rakyat China (PRC). Kalau USSR ada Tirai Besi, PRC ada Tembok Api Besar China (The Great Firewall of China).

Hal inilah yang menyebabkan mereka tak mempunyai FB, Twitter, Youtube dan pelbagai lagi alatan internet luar dan menyebabkan budaya muat naik video di Youtube kepada Youku dan Bilibili, media penyebaran video yang setaraf Youtube dan Nico Nico Douga milik Jepun.

Adakah selepas ini akan ada muzik tulang versi baru di China? Mungkin ya, mungkin tak. Tapi yang pasti, budaya Stilyagi dan letupan budaya pop luar sudah pun ada dalam kalangan pemuda China melalui Jepun dan Korea.

Bahkan, laman sesawang Bilibili itu sendiri adalah laman sesawang anime dan budaya otaku terbesar di Jepun, dan nama ‘Bilibili’ tu ialah nama panggilan Misaka Mikoto daripada siri To Aru Majutsu no Index (A Certain Magical Index), watak anime Jepun yang paling popular dan disukai di China.

RUJUKAN:

Bone music: the Soviet bootleg records pressed on x-rays. Peter Paphides, The Guardian, 29 January 2015. Retrieved 24 December 2015.

Coates, Stephen, X-Ray Audio: The Strange Story of Soviet Music on the Bone Strange Attractor 2015.

Edele, Mark. “Strange Young Men in Stalin’s Moscow: The Birth and Life of the Stiliagi, 1945–1953”. Jahrbücher für Geschichte Osteuropas 50.1 (2002): 37–61. Web. 11. Feb. 2016.

Goff, S. (2017). Bone music: how bootleggers used X-rays to bring rock and roll to the ussr. The Calvert Journal. Recuperado de https://www. Abordajes inter, multi y transdisciplinares en torno al arte y la cultura.

Minor, William. Unzipped Souls: A Jazz Journey Through the Soviet Union. N.p.: Temple University Press, 1995. Web. 13 Feb. 2016.


Monumen-Monumen Bersejarah: Mengenang Kejatuhan Kota Melaka

Melaka dahulunya dikenali sebagai Venice of the East. Ia merupakan sebuah pusat tumpuan perdagangan yang terpenting di dunia pada ketika itu. Empayar Melayu Melaka merupakan kerajaan yang luar biasa kekayaannya. Melaka yang dahulunya terkenal sebagai Pusat Ketamadunan Islam kemudiannya telah dijatuhkan dengan semangat Gold, Gospel, Glory.

Alfonso de Albuquerqe berkata, “Jika Melaka berjaya dirampas dari tangan umat Islam, nescaya Mekah dan Kaherah akan binasa”. Manakala Tome Pires penulis karya terkenal Suma Orientel pula menyatakan bahawa “Barangsiapa yang menguasai Melaka, maka dialah yang akan memegang leher Venice.”

GEREJA ST PAULZaman dahulu, kawasan ini dinamakan sebagai Bukit Melaka. Namun, apabila Empayar Melaka jatuh pada 1511, bukit ini dinamakan Mary Hill (Bukit Maryam).

Duerte Coelho seorang Kapten Portugis membina sebuah chapel di atas bukit ini pada tahun 1521. Chapel ini didedikasikan kepada Virgin Mary dan dinamakan sebagai Our Lady of the Hills.

Pada tahun 1548, chapel ini diserahkan kepada Society of Jesus (Jesuit). Setelah dibesarkan, chapel ini ditukar menjadi Igreja de Madre de Deus (Gereja Tuhan Ibu) yang merupakan Gereja Kristian Mazhab Roman Katolik tertua di Asia Tenggara.

Paderi St Francis Xavier akan menginap disini setiap kali datang ke Melaka. Gereja ini dijadikan markas St Francis Xavier untuk menyebarkan agama Kristian ke timur Asia sehingga mencapai ke negara Jepun.

Ketika Belanda datang menjajah Melaka dan menghalau Portugis pada tahun 1641, nama gereja ini ditukar menjadi St Paul Church dan bukit ini juga mula dikenali sebagai Bukit St Paul. Belanda juga menukar gereja ini dari berorientasikan Mazhab Roman Katolik menjadi Mazhab Protestant Reformasi Belanda. Kemudian, gereja ini tidak lagi digunakan apabila Gereja Christ siap dibina oleh Belanda pada tahun 1753.

Ketika pemerintahan British, gereja ini dijadikan gudang menyimpan serbuk senjata atau peluru oleh tentera British. Lama setelah itu, gereja ini dibiarkan memburuk dan kemudiannya usaha-usaha pemulihan diadakan bagi memelihara warisan sejarah dan dijadikan kawasan tarikan pelancong.

KUBUR ST FRANCIS XAVIERDi ruang utama bangunan Gereja St Paul, terdapat satu lubang kosong yang ditutup dengan pagar besi. Ruang kosong ini sebenarnya merupakan bekas kubur St Francis Xavier, seorang tokoh agung mubaligh Kristian kelahiran Navarre Sepanyol. St Francis Xavier ini merupakan murid kepada St Ignatius Loyola. Mereka berdua dan beberapa tokoh lain mengasaskan gerakan Jesuit atau dikenali sebagai Society of Jesus. St Francis Xavier dikenali sebagai Hawari Timur (Apostle of the East).

St Francis Xavier merintis misi penyebaran Kristian Mazhab Katolik ke wilayah-wilayah yang belum pernah dikunjungi oleh mubaligh-mubaligh Katolik seperti Melaka, Borneo, Kepulauan Maluku dan Jepun. St Francis Xavier tiba di Melaka pada Oktober 1545. St Francis Xavier sering berulang alik ke Melaka sepanjang tahun 1545 hingga 1552 bagi tugasan menyebarkan agama Kristian Katolik.

Apabila St Francis Xavier mati, jasadnya disemadikan di ruang utama chapel ini. Sembilan bulan kemudian, jasadnya dipindahkan ke Goa untuk disemadikan di sana. Bagi masyarakat Kristian di seluruh wilayah Timur, St Francis Xavier merupakan tokoh agung yang telah banyak berjasa kerana membawa agama Kristian kepada mereka.

Batu-batu besar yang bersandar di sekeliling dinding Gereja St Paul itu sebenarnya adalah batu nisan.

ISTANA MELAKADikatakan panjang Istana Melaka yang sebenar adalah 95 Meter. Berdasarkan catatan dalam Sulalatus Salatin, Istana Melaka dikatakan ada 7 tingkat.

Menurut Dokumen Portugis, semasa Portugis sampai ke Melaka, Melaka ada banyak istana-istana yang diperbuat daripada kayu dan ada yang diperbuat daripada batu (masonic building).

Di bawah setiap Istana Melaka terdapat gedung bawah tanah. Setiap Sultan Melaka mempunyai bilik simpanan harta yang berbeza. Gedung ini cukup besar untuk digunakan bagi menyimpan emas dan perak Sultan Melaka. Terdapat catatan yang mengatakan bilik simpanan harta Sultan Melaka mempunyai tiga tan emas selain harta-harta lain.

Ketika Portugis datang menyerang Melaka, Istana Melaka telah hangus terbakar. Namun, ruang bawah tanah ini tidak musnah. Pihak Portugis telah menemui ruangan ini di sebalik runtuhan kebakaran Istana Melaka. Harta ini telah disrampas oleh Portugis dan menjadi sebahagian daripada harta yang dibawa balik ke Portugal.

A FAMOSAMenurut Tom Pires, dahulu Sultan Melaka sangat meminati ilmu tassawuf dan sangat memuliakan ulamak. Baginda membina sebuah masjid yang sangat cantik berdekatan dengan bukit Melaka.

Namun, ketika Portugis datang menyerang dan menakluk Melaka, Masjid Agung Melaka, makam-makam diraja, tembok kota dipecahkan dan istana Melaka dibakar. Di bawah runtuhan Masjid Sultan dan Istana Melaka inilah dibinanya Kubu Melaka atau dalam bahasa Portugisnya “Fortaleza de Malaca”.

Namun ia lebih dikenali dengan nama gelarannya iaitu “Kota A Famosa” yang bermaksud “Yang Termasyhur”. Ia sebenarnya merupakan kubu pertahanan besar yang mengelilingi pusat pemerintahan Portugis bagi menangkis serangan orang-orang Melayu dari merampas semula Melaka.

Ia dibina atas arahan Alfonso de Albuquerque sebaik sahaja berjaya menawan Melaka pada tahun 1511. Bahan bagi membina kota tersebut diambil dari runtuhan masjid dan bangunan lain. Kota A Famosa dibina sebegitu kukuh sehinggakan ia membantu Portugis untuk menangkis semua bentuk serangan.

Ketika Belanda merampas Melaka dari Portugis, Kota A Famosa telah rosak teruk. Kemudian, ia telah diperbaiki dan diubahsuai sementara Porta de Santiago yang merupakan pintu utamanya digantikan dengan jata Syarikat Hindia Timur Belanda.

Ketika British menguasai Melaka, William Farquhar mengarahkan agar benteng-benteng ini dihancurkan pada tahun 1807. Namun, perobohan ini dihentikan atas permintaan Sir Stamford Raffles setahun selepasnya. Hanya pintu gerbang Porta de Santiago sahaja yang masih tertinggal sehingga kini sepertimana yang dapat kita lihat pada gambar tersebut. Ia merupakan seni bina Eropah tertua yang masih tinggal di Asia.

THE STADTHUYSDalam bahasa Belanda, ianya bermaksud “Dewan Bandaraya”. Ia berada disebelah Gereja Christ. Stadthyus yang dibina pada tahun 1650 dengan senibina Belanda ini merupakan penempatan rasmi Gabenor Belanda (VOC). Dipercayai bahawa bangunan ini adalah antara bangunan peninggalan Belanda yang tertua di Asia Tenggara.

Semasa pemerintahan Belanda di Melaka, Stadthuys dicat dengan warna putih. Melalui perjanjian Inggeris-Belanda pada tahun 1824, Melaka telah diserahkan oleh Belanda dan bandar tersebut menjadi tanah jajahan British. Pada tahun 1911, British mengecat bangunan Stadthuys dan Gereja Christ dengan warna merah salmon.

Pada tahun 1982 tempat ini diubah suai menjadi Muzium yang mempamerkan sejarah Melaka, sejarah penjajahan Portugis dan British.  Jemput follow penulis : https://instagram.com/khairiasyraf_17


Sikap Orang Rusia Yang Kedekut Senyum

Senyuman ni kadang-kadang boleh membawa persekitaran yang positif. Malah orang yang suka senyum ni kita anggap sebagai ceria. Tapi tidak dekat Rusia. Sebab rakyat deme sangat susah senyum.

Kenapa orang Rusia susah nak senyum?

Bagi orang Rusia, tersenyum kepada orang lain tanpa apa-apa sebab akan buat deme tak selesa.

Katanya korang sedang cuba ejek rupa ataupun pakaian mereka. Jangan terkejut sebab lepas tu orang Rusia tak kan balas senyuman korang sebab deme terasa.

Seterusnya pernah tak masa korang dalam masalah, ada member suruh senyum. Sebab katanya nak tengok korang ceria. Dengan orang Rusia, jangan sesekali suruh mereka senyum ketika dalam masalah. Sebab kalau korang suruh senyum, maknanya korang tak ada empati dan sangat pelik.

Di samping itu kalau korang pergi dekat kaunter kerajaan di Rusia, jangan terkejut jika pekerja tak senyum. Katanya orang Rusia ni sangat fokus dan komited dalam kerja. Maka tersenyum semasa sedang kerja adalah dilarang. Masa korang belajar pun tak boleh senyum sebab akan dianggap tidak menghormati guru.

Level orang Rusia ni tak suka senyum sampai ketika Mekdi mula-mula masuk sana, deme sangat terkejut. Sebab staf Mekdi tersenyum dan sangat ramah. Sedangkan staf restoran tempatan asyik masam dan bersikap dingin.

Kepada korang yang nak pikat awek Rusia, hati-hati dalam tersenyum. Takut deme anggap benda lain.


Kebakaran Istana Shuri – Satu Tragedi Sejarah

Istana
Shuri di Okinawa merupakan antara khazanah warisan Jepun yang terkenal sehingga
disenaraikan sebagai Tapak Warisan Dunia oleh UNESCO pada tahun 2000. Dan bagi
peminat Call of Duty terutama World at War, pasti perasan istana ini juga
merupakan sebahagian daripada kempen Breaking Point. Tetapi beberapa hari
lepas, ramai penduduk Okinawa berdukacita selepas mendapat khabar istana yang
pernah jadi simbol kekuasaan kerajaan Ryukyu musnah dalam satu kebakaran.

Berdasarkan
laporan media, kebakaran dikatakan bermula pada pukul 2.40 pagi dan hanya
berjaya dipadamkan pada pukul 1.30 petang Khamis lepas. Anda boleh lihat
bagaimana api memusnahkan Istana Shuri menerusi klip video ini:

Tujuh
bangunan kayu musnah terbakar merangkumi kawasan seluas 4,000 meter per segi.
Siasatan kebenaran sudah dijalankan sejak Jumaat lepas dengan fokus utama
siasatan tertumpu kepada dewan utama di mana kebakaran dikatakan bermula.
Pasukan penyiasat memberitahu stesen televisyen NHK pada Ahad salah seorang
daripada pengawal yang memberi respon terhadap loceng kecemasan melihat asap
tebal keluar dari tingkap aras pertama dewan utama. Mereka turut menemui sebuah
panel elektrik yang terbakar di atas lantai dan masih menyiasat sama ada ia
merupakan punca kebakaran atau tidak.

Yang
pasti, barang-barang pameran terutama hasil seni yang dipamerkan di Istana
Shuri berpotensi musnah dijilat api. Menurut Yayasan Churashima Okinawa, 420
daripada 1,500 hasil seni yang dipamerkan dikatakan musnah dalam kebakaran
berkenaan kerana tidak disimpan di repositori yang kalis api berikutan
ditempatkan di dewan utama Seiden dan kawasan lain sekitar istana. Ini
diumumkan dalam satu sidang media di Naha pada Jumaat lepas. Yayasan ini
bertanggungjawab mengendalikan aspek pengurusan dan pentadbiran Istana Shuri.

Daripada 1,000 barang yang disimpan dalam repositori, tiga merupakan barang berharga seperti sebuah lukisan yang dianggap harta warisan dan sebuah kraftangan yang berharga. Tetapi sejak Jumaat lepas, masih belum dipastikan sama ada barang-barang ini masih baik atau terjejas akibat kebakaran. Begitu juga nasib dinding batu, batu asas dan sisa struktur dari struktur asal Istana Shuri  sama ada ia terselamat daripada kebakaran atau tidak. Pihak berkuasa turut memindahkan 30 penduduk akibat kebakaran tetapi tiada kemalangan jiwa dilaporkan. Tetapi bagi penduduk Okinawa, mereka kehilangan lambang kebanggaan wilayah itu seperti dinyatakan Datuk Bandar Naha, Mikiko Shiroma, “Saya amat terkejut. Kami telah kehilangan simbol kami.”

Selepas
kebakaran besar yang melanda Katedral Notre-Dame di Paris pada April lepas,
pihak kerajaan berkira-kira mengadakan pemeriksaan mengejut di semua tapak
khazanah warisan negara itu dan bersedia melaksanakan langkah tambahan termasuk
memasang sistem pemadam api. Tetapi selepas apa yang berlaku pada 31 Oktober
lalu, ia boleh dianggap sebagai terlambat. Bekas Menteri Pendidikan Jepun
Masahiko Shibayama menulis di Twitter, “Saya tiada kata-kata. Selepas kebakaran
Katedral Notre-Dame, kami baru sahaja memulakan langkah pencegahan kebakaran di
aset-aset kebudayaan.”

Kerajaan
Ryukyu muncul sebagai satu kerajaan yang berkuasa pada abad ke-15 selepas
menyatukan tiga kerajaan yang berperang sebelumnya. Pengaruhnya dikatakan
merentasi sempadan Okinawa termasuk di Kepulauan Melayu menerusi surat yang
dibawa Hang Tuah kepada pemerintah kerajaan itu antara tahun 1480 dan 1481.
Istana Shuri yang dibina 500 tahun lalu menggabungkan seni bina China dan Jepun
sekaligus memperlihatkan penglibatan aktif kerajaan itu dalam bidang
perdagangan dengan China.

Menelusuri
sejarahnya yang panjang, istana ini musnah beberapa kali termasuk semasa Perang
Dunia Kedua menerusi Pertempuran Okinawa seperti dipaparkan dalam Call of Duty:
World at War. Kerajaan kemudiannya menjalankan aktiviti pemulihan besar pada
setiap tapak bersejarah di Okinawa pada tahun 1990-an termasuk Istana Shuri.
Usaha pemulihan yang teliti menyebabkan UNESCO menganugerahkan beberapa tapak
bersejarah di Okinawa termasuk istana itu sebagai Tapak Warisan Dunia pada
tahun 2000.

Kini
dengan kebakaran ini, Tokyo berjanji akan membinanya semula. Tetapi ia tidak
akan mengembalikan mana-mana artifak yang musnah. Bagi Profesor Kurayoshi
Takara dari Universiti Ryukyu, berita kemusnahan artifak-artifak di Istana
Shuri merupakan sesuatu yang sukar diterimanya.

RUJUKAN:

1.
Katz, Brigit. (2019). Fire Ravages Japanese Heritage Site Shuri Castle.
Smithsonian Magazine. https://www.smithsonianmag.com/smart-news/fire-ravages-shuri-castle-japanese-heritage-site-180973446/

2.
The Straits Times. (2019). Japan’s Shuri Castle fire likely started from main
hall, at least 420 artworks destroyed. https://www.straitstimes.com/asia/east-asia/at-least-420-artworks-at-japans-shuri-castle-likely-destroyed-by-fire